text:
जनकपुरधाम २६ । प्रदेश २ क मुख्यमन्त्री लालबाबु राउत प्रहरी सरकारके अभिन्न अंग रहलासँ प्रदेश प्रहरी ऐन संघीयताकेँ आत्मसात करबाक बतओलन्हि अछि । जनकपुरमे ६३ अम प्रहरी दिवसके अवसरमे आयोजित कार्यमकेँ सम्बोधन गर्दै मुख्यमन्त्री राउतले वर्तमान प्रहरी प्रणालीलाई पुनः संरचना गरी करैत देशमे सक्षम, सुदृढ र व्यवसायीक प्रहरी प्रहरी संगठनके रुपमे रुपान्तरण करब आजुक आवश्यकता रहल बतओलन्हि अछि । संविधान अनुरुप अपनेसभ प्रदेश प्रहरी गठन करए लागल बतबैत मुख्यमन्त्री राउत जल्दिए प्रदेशसभासँ प्रदेश प्रहरी ऐन पास हएबाक विश्वास व्यक्त कएलन्हि ।
प्रदेशमे शान्ति सुरक्षा कायम करबालेल सरकार प्रहरीसँग समायोजन, सहकार्य आ समन्वय करबो ओ बतओलन्हि । मुख्यमन्त्री राउत संविधानके मुल मर्म आ भावनाकेँ आत्मसात कऽ नेपाल प्रहरी संगठनकेँ संघीय प्रहरी आ सातु प्रदेश प्रहरी संगठनमे पुनः संरचना करए पडत उल्लेख कएलन्हि । तहिना, कार्यक्रममे आन्तरिक मामिला तथा कानुनमन्त्री ज्ञानेन्द्र कुमार यादव देशमे प्रहरीके गौरवमय ईतिहास रहल बतबैत उच्च मनोवल आ हौसलाके साथ अपन जानके प्रवाह नहि कऽ देशवासीके जनधनके रक्षा कएन्हिार प्रहरीके अपनेसभ सभदिन साथ रहबाक प्रतिबद्धता जनओलन्हि ।
६३ अम प्रहरी दिवसके अवसरमे महिला हिंसा नियुनिकरणमे प्रहरीके भुमिका विषयक प्रदेशस्तरीय निबन्ध प्रतियोगिताके सेहो आयोजना कएलगेल छल । ओहि प्रतियोगितामे महाविर उच्च माध्यमिक विद्यालय सर्लाहीके मनोज कुमार साह प्रथम, संकटमोचन उच्च माध्यमिक विद्यालय धनुषाक आँसु चौधरी द्धितीय आ एभेरेष्ट उच्च माध्यमिक विद्यालय लहानक सृष्टि थपा मगर तृतीय भेली अछि । विजेताकेँ प्रथम पुस्कार रु. २० हजार द्धतीय पुरस्कार रु १५ हजार आ तितृय पुरुस्कार रु. १० हजार सहित प्रमाण पत्र वितरण कएलगेल छल ।
कार्यक्रममे प्रदेश २ मे प्रहरी कार्यालय स्थापनक लेल आर्थिक तथा जमिन दान कऽ सहयोग कएन्हिारसभैँ प्रमान पत्र आ कदर पत्र सेहो प्रदान कएलगेल अछि ।
जनकपुरधाम २६ । मिस नेपाल निकिता चंडक पहिल बेर जनकपुर आबि रहल छथि । युवासभकेँ लक्षित कऽ होबए जा रहल संगम युवा त्योहार कार्यक्रममे सहभागी होबए ओ जनकपुर आबि रहल छथि । इलेन इभेन्ट मैनेजमेन्टके आयोजनमे कृषि, विज्ञान तथा कला प्रदर्शनीमे आधारित होेबए जा रहल ओहि कार्यक्रमे सरिक होबए चंडक शुक्रदिन जनकपुर आबि रहल छथि । अगामी आश्नि २७ गते होबए जा रहल संगम युवा त्योहार कार्यक्रममे प्रदेश २ क कृषि मन्त्री शैलेन्द्र साह सहित जनकपुरक स्थानीय मोडेलसभ सेहो सहभागी हएबाक बताओलगेल अछि । तराई उर्वर भूमी रहला बादो कृषि क्षेत्रमे उन्नती करए नहि सकल कहैत कृषि क्रान्तिके लेल ओहि कार्यक्रमे नया अवधारणा प्रस्तुत करए जा रहल आयोजक संस्थाक संयोजक रिती कर्ण जानकारी देली अछि ।
अपने देशमे रोजगारीके अवसर सृजना करबालेल जापान, न्युजिल्याण्ड आ भारतक केरला राज्यमे भऽ रहल वैज्ञानिक खेती विषयमे अध्ययन कऽ ओही तरिकासँ तराईमे सेहो खेती करए सकबाक खाका ओहि कार्यक्रममे प्रस्तुत करबाक संयोजक कर्णके कहब छन्हि ।
‘पाठ्यक्रममे अनिवार्य कृषि विषय समावेश कऽ विद्यार्थीकेँ पढाओलगेल तऽ हुनकासभकेँ कृषि विषयमे पर्याप्त ज्ञान भऽ सकैत अछि ।’ रिती कहलीह ‘कक्षा ७ सँ विद्यार्थीसभकेँ २ घण्टा खेतमे काज कराओलगेल तऽ ओसभ १० या १२ कक्षा धरि मात्र पढला बादो देशमे स्वराजगार भऽ सकैत अछि ।’
कार्यक्रममे फ्याशन शो, मिथिला पेन्टिङ, माटि कला, नाचगान, कला तथा विज्ञान प्रदर्शनी सेहो हएबाक आयोजक संस्था इलेन इभेन्ट मैनेजमेन्ट जनओलक अछि । जनकपुरक भैरवचौक स्थित मसाला कटेजमे दिनके २ बजेसँ साँझ ७ बजे धरि ओ कार्यक्रम हएबाक बताओलगेल अछि ।
जनकपुरधाम २६ । जनकपुरमे सुविधासम्पन्न रंगशाला निर्माण होबए जा रहल अछि । जमीनक उपलब्धताक समस्याके कारण प्रक्रिया आगु नहि बढि सकल छल । मुदा, रंगशाला निर्माणक लेल जनकपुरधाम–१४ रजौलमे जमीन उपलब्ध भेलाकबाद रंगशाला निर्माण करिबकरिब निश्चित भेल अछि ।
जनकपुरमे प्रस्तावित ‘श्री राम जानकी बहुउद्देशीय अन्तराष्ट्रिय रंगशाला’ निर्माणके लेल जनकपुर–१४ मे लक्ष्मण मन्दिर अधिनस्त १६ विघा १७ कठ्ठा १९ धुर १ कनमा जमीन चयन कएलगेल अछि ।
प्रदेश २ सरकार लक्ष्मण मन्दिर अधिनस्त ओ जमीन रंगशाला निर्माणके लेल चयन करबाक निर्णय करैत राष्ट्रिय खेलकुद परिषदके जानकारी करओलक अछि ।
संघीय सरकारक नीति तथा कार्यक्रम अनुसार राष्ट्रिय खेलकुद परिषद जमीन उपलब्ध करएबालेल प्रदेश सरकारके कहने छल । जाहि अनुसार प्रदेश सरकार ई जमीन उपलब्ध करओने श्री राम जानकी खेलकुद विकास संस्थाक अध्यक्ष दिनेश पुर्वे जानकारी देलन्हि ।
जनकपुरधाम २६ । दशैंमे उपभोक्तासभक लेल जनकपुरमे सञ्चालन कएलगेल सस्ता बजारमे अखाद्य वस्तु भेटल अछि । सञ्चालन भेलाक दोसरे दिन अनगुमनक क्रममे सस्ता बजारमे अखाद्य वस्तु भेटल छैक ।
जनकपुर उद्योग वाणिज्य संघक पहलमे हरेक वर्ष दशैंमे लागएबला सस्ता बजारके राजपा नेपालक अध्यक्ष मण्डलक सदस्य राजेन्द्र महतो बुधदिन उद्घाटन कएने रहथि । सस्ता बजारमे अखाद्य पदार्थ बिक्रि वितरण कएन्हिार एक व्यापारीकेँ अनुगमन टोली नियन्त्रणमे लेलक अछि । जनकपुरक गोपाल धर्मशालामे लगाओलगेल सस्ता बजारमे अनुगमनक क्रममे आइसक्रिम विक्रेता विकास दासकेँ अनुगमन टोली नियन्त्रणमे लेलक अछि ।
अनुगमनक क्रममे आइसक्रिममे देखलगेल कारी पदार्थ कि अछि कहैत अनुगमन टोली प्रश्न कएलाकबाद विक्रेता दास बकरीके दिसा रहल कहैत अटेरी प्रतिक्रिया देलाकबाद नियन्त्रणमे लेलगेल अनुगमन टोलीमे सहभागी घरेलु तथा साना उद्योग कार्यालयक प्रतिनिधि जितेन्द्रप्रसाद सिंह बतओलन्हि अछि ।
जनकपुर उपमहानगरपालिका–८ स्थित मनोज चौधरी सञ्चालन कएने अमर आइसक्रिम उद्योगसँ उत्पादिन आइसक्रिममे म्याद सेहो उल्लेख नहि कएलगेल अनुगमन टोली जानकारी देलक अछि ।
जिल्ला प्रशासन कार्यालयक अधिकृत दिनेश साहक नेतृत्वमे कएलगेल अनुगमन टोलीमे नापतौल धनुषा विरेन्द्र उपाध्याय, जिल्ला प्रहरी कार्यालय धनुषा प्रहरी हवल्दार शंकर कटुवालसहितक व्यक्तिके सहभागिता छल ।
हिन्दुसभक पावनि दशमी, दिपावली आ छठिके मध्यनजर करैत जिल्ला प्रशासन कार्यालय पछिला किछु दिनसँ अनुगमनके तीव्रता देने अछि । पावनि तिहारक समयमे कालाबजारी, महँगी बढल जनशिकायत आधार पर अनुगनमनके तीव्रता देलगेल जिल्ला प्रशासन कार्यालय धनुषा जनओलक अछि ।
जनकपुरधाम २५ । उपभोक्तासभक सुविधाके ध्यानमे रखैत जनकपुरमे एहुबेर सस्ता बजार सञ्चालन कएलगेल अछि । जनकपुर उद्योग वाणिज्य संघक पहलमे विगत ४२ वर्षसँ दशमीक अवसर पर जनकपुरमे सस्ता बजार लगैत आबि रहल अछि । दशमीक अवसरमे लागएबाल सस्ता बजारके लेल सर्वसाधार प्रतिक्षामे रहल करैत अछि । बाहर बजारसँ सस्ता मूल्यमे दैनिक उपभोग्य सामग्रीसभ उपलब्ध रहलाक कारण पैघ संख्यामे उपभोक्तासभ सस्ता बजारमे पहुँचल करैत अछि । सस्ता बजारमे कपडा धोबएबला साबुन, सर्फ, अगरबत्ती, चिनी, प्लास्टिक भाडा वर्तन, चायपत्तिसहितक सामग्री उपभोक्तासभक आकर्षण रहल करैत अछि । स्थानीय गोपाल धर्मशाला परिसरमे लगाओल जाएबला सस्ता बजारमे सामान खरिद करबालेल अन्य वर्षजँका एहुबेर उपभोक्तासभक भिड रहत वाणिज्य संघ विश्वास लेने अछि । वाणिज्य संघक अध्यक्ष तथा सस्ता बजारक सदस्य सचिव ललितकुमार साह सर्वसाधारण उपभोक्ताक माँगके ध्यानमे रखैत अन्य वर्ष जँका एहुबेर सस्ता बजार लगाओलगेल जानकारी देलन्हि ।
सस्ता बजार व्यवस्थापन करबालेल गोपाल धर्मशाला भितर सयसँ अधिक स्टल निर्माण कएलगेल वाणिज्य संघ जनओलक अछि । सस्ता बजार व्यवस्थापन करबालेल धर्मशाला भितर ३४ आ बाहर ५५ टा स्टल निर्माण कएलगेल स्टल व्यवस्थापन संयोजक तथा जनकपुर उद्योग वाणिज्य संघक महासचिव जितेन्द्र महासेठ जानकारी देलन्हि । आशिन ३१ गते सञ्चालन होबएबला सस्ता बजारमे धर्मशालामे लगाओलगेल स्टलके लेल व्यापारीसभसँ प्रति स्टल ९ हजारसँ १५ हजार रुपैयाँ लेलगेल महासेठ बतओलन्हि ।
जनकपुरधाम २५ । धनुषाक १२ वर्षीइ बलात्कृत बालिकाके शारीरिक जाँचक क्रममे बलात्कार नहि भेल प्रतिवेदन तैयार कएन्हिार डा. रम्भा गोइत आ डा. विजय कुमार सिंह उपर कडा कारबाही भेल अछि । नेपाल मेडिकल काउन्सिल ओसभ न्युनतम चिकित्सकिय आचरण तथा व्यवहार विपरीत मेडिकल रिपोर्ट देने ठहर करैत हुनकासभक व्यवसायिक प्रमाणपत्र निलम्बन करबाक आ चिकित्सकीय अभ्याससँ वञ्चित कराबएके निर्णय भेल अछि ।
भादव ८ गते धनुषाक जनकनन्दिनी गामपालिका २ क बलात्कृत बालिकाके नमुना परीक्षण बाद बलात्कार नहि भेल प्रतिवेदन देन्हिार जनकपुर अञ्चल अस्पतालक चिकित्सक डा. विजयकुमार सिंह आ डा. रम्भा गोइत कारबाहीमे पडल छन्हि । दु गोटे डाक्टर भादव ९ गते पीडित बालिकाके नमुना परीक्षण कएला बाद बलात्कार नहि भेल प्रतिवेदन देने छलथि । ओहिके बाद बालिकाके भादव २५ गते सिरहा अस्पतालमे डा. राकेशकुमार सिंह नमुना परीक्षण कएला बाद बलात्कार भेल प्रतिवेदन आएल छल । एहि विषयमे अध्ययन करबालल नेपाल मेडिकल काउन्सिल गठन कएने छानबिन समिति दु गोटे डाक्टरकेँ चिकित्सकीय अभ्याससँ वञ्चित कराबएके निर्णय कएलक अछि ।
जनकपुर आ सिरहामे बालिकाके नमुना परीक्षणके फरक फरक प्रतिवेदन अएला बाद मेडिकल काउन्सिल डा. कालुसिंह खत्रीके संयोजकत्वमे चारि सदस्यीय छानबिन समिति बनओने छल । समिति वयानक लेल बजओला बादो अटेर कऽ बैसल कहैत जिल्ला अस्पताल सिरहाके चिकित्सक सिंहकेँ सात दिनक म्याद दऽ कऽ स्पष्टिकरण पुछएके निर्णय सेहो कएने समितिक प्रवक्ता डा. कृष्णप्रसाद अधिकारी जानकारी देलन्हि ।
जनकपुरधाम २५ ।नेपाली काँग्रेसक उपसभापति विमलेन्द्र निधि जनकपुरमे स्थापना कएलगेल राजर्षि जनक विश्वविद्यालय सञ्चालन करबालेल प्रदेश सरकार सेहो गंभीर नहि देखलगेल आरोप लगओलन्हि अछि ।
बहुत परिश्रम आ प्रयासकेबाद जनकपुरमे विश्वविद्यालय स्थापना भेल अछि उल्लेख करैत उपसभापति निधि केन्द्र सरकारक संगहि प्रादेशिक सरकार सेहो सञ्चालनतर्फ उदासीन देखलगेल बतओलन्हि ।
नेपाल प्रेस युनियन धनुषा बुधदिन जनकपुरमे आयोजना कएने पत्रकार सम्मेलनमे निधि कहलन्हि,‘प्रदेशके मुख्यमन्त्री विश्वविद्यालयक सहकुलपति छथि । कमसँ कम ओहि हैसियतसँ हुनका एहितर्फ ध्यान देब जरुरी अछि । मुदा ओसभ गंभीर नहि छथि ।’
‘जनकपुरस्थित राराब क्याम्पसकेँ राजर्षि विश्वविद्यालयक आधार क्याम्पसके मान्यता सरकार दऽ चुकल अछि,’ ओ कहलन्हि,‘सरकारी स्तरसँ आधार क्याम्पसके मान्यता भेट चुकल छैक । राराबमे कार्यरत किछु कर्मचारी आ प्राध्यापक हस्तान्तरण करबालेल तैयार नहि छथि । मुदा सरकार एहिप्रति मौन अछि ।’
मधेशी जनताक हकहितक नारा दऽ कऽ सरकारमे पहुँचलाकबादो प्रदेश सरकारमे गेलाकबादो शिक्षा, स्वास्थ्यसहितक आधारभूत आवश्यक्तातर्फ ध्यान नहि दऽ सकल हुनकर कहब छलन्हि ।
देशमे संघीय संरचना कार्यान्वयनमे आबि गेलाकबादो प्रदेश सरकार अधिकार सम्पन्न नहि होबए धरि सफल हएबामे समस्या रहल निधि स्पष्ट कएलन्हि । संघीय सरकार प्रदेशके अधिकार देबएमे आनाकानी कऽ रहल आ प्रदेश सरकार अधिकार लेबएलेल अग्रसर नहि देखलगेल ओ उल्लेख कएलन्हि । प्रदेश २ मे मात्र नहि सातु प्रदेशमे करिब करिब एहि प्रकारक समस्या रहल हुनकर कहब छलन्हि ।
प्रदेशके अधिकार नहि दऽ कऽ केन्द्र सरकार संघीयता कमजोर करए चाहि रहल अछि आ ओहिके सहयोगी भूमिका प्रदेश सरकार खेल रहल अपनासभके शंका रहल निधि बतओलन्हि । प्रदेश सरकार अपन कानुन नहि बना सकल अछि आ कानुन निर्माणलेल केन्द्र सरकार पर दबाब सेहो नहि दऽ सकल हुनकर कहब छलन्हि ।
भारतीय प्रधानमन्त्री चन्द्रशेखर जनकपुर आएल समय जनकपुर–जयनगर रेलसेवा विस्तार करबाक चर्च शुरु भेल उल्लेख करैत उपसभापति निधि एखन प्रदेशमे चलि रहल विकास निर्माणक काजसभकेँ अनुगमन आ तिव्रता देबएलेल प्रदेश सरकारसँ आग्रह कएलन्हि । पत्रकार सम्मेलन नेपाल प्रेस युनियन धनुषाक अध्यक्ष शैलेन्द्र झाक अध्यक्षतामे सम्पन्न भेल छल ।
एहिसँ पहिने नगराईन नगरपालिकाक लगमामे बुधदिन नवनिर्मित दुर्गा मन्दिरके उद्घाटन करैत उपसभापति निधि कम्युनिस्ट नेतृत्वक वर्तमान सरकार हत्या, हिंसा आ महँगाईबाहेक जनताके आओर किछु नहि दऽ सकल बतओने छलथि । पछिला सात महिनाक अवधिमे देशमे महँगाई, हत्या, बलात्कार, महिला हिंसा तीव्र रुपेँ बढलाकबादो सरकार नियन्त्रण करबामे असफल देखलगेल ओ आरोप लगओलन्हि । देशमे बढि रहल हत्या हिंसासहितक घटनाके विषयमे सरकारमे सहभागी दलसभकेँ जबाब देबए परत हुनकर कहब छलन्हि ।
संविधान संशोधनके चुनावी नारा बना कऽ मधेश केन्द्रीत दलसभ एखन सत्तामे पहुँचलाकबाद संशोधनक बात बिसरि चुकल ओ उल्लेख कएलन्हि ।
‘मधेशवादी दलसभ संविधान संशोधनके मुद्दा बनओलक,’ निधि कहलन्हि,‘एखन प्रदेश २ मे मधेशवादी दलक सरकार अछि, केन्द्र सरकारमे सहभागी आ समर्थन कएने अछि, संविधान संशोधन कियाक नहि भऽ सकल अछि ?’ बिना संशोधन चुनावमे नहि जएबाक अडान पर रहल दलसभ एखन संशोधन भुलि चुकल हुनकर कहब छलन्हि ।
नेकपा आ मधेशवादी दल सम्मलित सरकार जनताक असह्य हएबाक हिसाबसँ कर बढओलाक कारण देशमे मूल्यवृद्धि भेल हुनकर कहब छलन्हि । दुर्गा मन्दिरक उद्घाटन कार्यक्रम वार्ड अध्यक्ष धनवीर मण्डलक अध्यक्षतामे सम्पन्न भेल छल ।


c: text/html

text:
पटना । अगिला वित्त वर्ष मे बिहार क योजना आकार कए लकए बिहार सरकार आ योजना आयोग क बीच जबरदस्त खींचतान चलि रहल अछि। दरअसल, आयोग अगिला वित्त वर्ष मे राज्य क योजना आकार कए मौजूदा वित्त वर्ष स छोट करबा लेल कहि रहल अछि, जखनकि राज्य सरकार एहि मे 10-20 फीसदी क इजाफा करबा लेल जी-जान लगा देने अछि।
राज्य सरकार क सूत्र कहैत अछि जे राज्य सरकार योजना आयोग क समक्ष अपन प्रस्ताव पेश केने छल। एकर जवाब मे भेटल नोट मे आयोग कहलक अछि जे अगिला वित्त वर्ष क योजना आकार कए 18,800 करोड़ टका तक सीमित राखल जाए। मौजूदा वित्त वर्ष मे राज्य क योजना आकार 20 हजार करोड़ टका अछि। आयोग क सूत्र क कहब अछि जे एखन किछु तय तय नहि भेल अछि। हम राज्य सरकार स कहि रहल छी जे पहिने देल राशि क इस्तेमाल हेबाक चाही, ओकर बाद एहि मे इजाफा सेहो कैल जा सकैत अछि। हालांकि, एहि पर हमर गप एखन चलि रहल अछि।
राज्य क वित्त विभाग क प्रधान सचिव रामेश्वर सिंह क कहब अछि जे दरअसल, इ पूरा मामला मिस कैलकुलेशन क अछि। आयोग क दिस स हमर स्रोत आ खर्च क बारे मे जानकारी कए जोडबा-घटेबा मे गड़बड़ी भेल अछि। हम एहि बारे मे आयोग कए पत्र सेहो लिख रहल छी। उम्मीद अछि योजना आकार कम स कम 22-24 हजार करोड़ टकाक बीच होएत।
दोसर दिस, राज्य क योजना विभाग क प्रधान सचिव विजय प्रकाश कहला अछि जे विकास कार्य मे खर्च करबा मे कोनो कोताही नहि कैल जा रहल अछि। ओनाओ एखन केंद्र सरकार क अपन बजट त तैयार नहि भ सकल अछि। एहि लेल इ शुरुआती स्तर क गप छी। आगू ठीक भ जाएत।
बिहारक योजना आकार कम करेबा मे जुटल केंद्र
पटना । अगिला वित्त वर्ष मे बिहार क योजना आकार कए लकए बिहार सरकार आ योजना आयोग क बीच जबरदस्त खींचतान चलि रहल अछि। दरअसल, आयोग अगिला वित्त वर्ष मे राज्य क योजना आकार कए मौजूदा वित्त वर्ष स छोट करबा लेल कहि रहल अछि, जखनकि राज्य सरकार एहि मे 10-20 फीसदी क इजाफा करबा लेल जी-जान लगा देने अछि।

robotstxt: allowed

filter: keep


text:
रविवार, 9 जून 2013
सैनीक
76.सैनीक
राजाक दरबार भरल छल ।चुट्टी ससरबाक जगह नै ।लोक मूड़ी उठा-उठा सिक्करिसँ बान्हल सैनीनकेँ देखमे व्यस्त छल ।ओकरापर बलत्कारक आरोप छलै ।ओ अपन बचाबमे बाजल "महराज, एहिमे हमर कोन गलती ? हम तँ अपन भूख मेटलौं ।हम सब सीमापर एसगर पत्नीक वियोगमे रहैत छी ।अहाँक गलत कानून ओकरा संग नै राखऽ दैत अछि ।आब अहीं कहू हम करी तँ की करी ?" दरबार एकदम शान्त भेल ओकर बात सुनैमे मगन छल । ओ आगू बाजल " जखन अहाँक मंत्री पत्नीक संग रहलाक बादो दरबारमे अश्लील फिल्म देखैत अछि तँ हम केलौं तँ कोन गलत केलौं ? जखन ओकरा भूख बर्दाश्त नै भेलै तखन हमरा कोना हेतै ?" राजाकेँ ओकर बात सत्य लागलै ।ओकरा छोड़ि देल गेल, मुदा सोचि रहल छल जे एहन सैनीकक कोन काज जे रक्षा करबाक बदले अपने राक्षस बनि जाएत ?
अमित मिश्र
राजाक दरबार भरल छल ।चुट्टी ससरबाक जगह नै ।लोक मूड़ी उठा-उठा सिक्करिसँ बान्हल सैनीनकेँ देखमे व्यस्त छल ।ओकरापर बलत्कारक आरोप छलै ।ओ अपन बचाबमे बाजल "महराज, एहिमे हमर कोन गलती ? हम तँ अपन भूख मेटलौं ।हम सब सीमापर एसगर पत्नीक वियोगमे रहैत छी ।अहाँक गलत कानून ओकरा संग नै राखऽ दैत अछि ।आब अहीं कहू हम करी तँ की करी ?" दरबार एकदम शान्त भेल ओकर बात सुनैमे मगन छल । ओ आगू बाजल " जखन अहाँक मंत्री पत्नीक संग रहलाक बादो दरबारमे अश्लील फिल्म देखैत अछि तँ हम केलौं तँ कोन गलत केलौं ? जखन ओकरा भूख बर्दाश्त नै भेलै तखन हमरा कोना हेतै ?" राजाकेँ ओकर बात सत्य लागलै ।ओकरा छोड़ि देल गेल, मुदा सोचि रहल छल जे एहन सैनीकक कोन काज जे रक्षा करबाक बदले अपने राक्षस बनि जाएत ?
अमित मिश्र
सदस्यता लें टिप्पणियाँ भेजें (Atom)


text:
करियन ,समस्तीपुर
मिथिला ,बिहार
पात्र
1 . रोहित- 20 साल
2.मानू- 20 साल- रोहितक दोस्त
3.चिट्ठी चाचा- 45 साल- डाकिया
4.डाँक्टर बाबू -35 साल- डाक्टर
( रोहितक दलान परक दृश्य एक कोणमे मौसमी फसलक किछु बोझ राखल अछि ।माँझमे टाटक घरपर हरियर तिलकोरक लत्ती लतरल अछि ।एकटा पुरान साइकिल टाटसँ सटा कऽ राखल अछि ।भऽ सकैए तँ एकटा नादि आ खुट्टा देल जा सकैछ ।रोहित साधारण कपड़ामे घरक आगू ,सोचैक मुद्रामे एक कातसँ दोसर कात टहलि रहल अछि ।रोहितसँ नीक परिधानमे मोनू पर्दाक पाछूसँ "रोहित-रोहित" चिकरैत मंचपर आबैत अछि ।आवाज सूनि रोहितक धियान टूटैत अछि आ फेर दुनू गला मिलैत अछि ।)
रोहित- मोनू ,ई क्रिचदार कपड़ा पहिर दुपहरियामे कतऽ जा रहल छें ।की कोनो खास गप छै की?
मोनू- खास गप की रहतै ।मोन भऽ गेलै ,पहिर लेलौं।ओना रहित ,आगूक की प्लान छौ?
रोहित- (आश्चर्यसँ)प्लान।तोहर गप नै बुझलियौ ,कने फरिछा कऽ कह ।
मोनू- अरे मूर्ख करियरकेँ प्लान ।
रोहित- अच्छे-अच्छे बूझि गेलियै ।
मोनू- इएह तँ तोहर प्रोबलेम छौ ,तूँ बुझिते बड देरसँ छेँ ।कने सोच ,इन्टर केला दू वर्ष भऽ गेलै आ एखन धरि बेरोजगारे बैसल छी ।कोना पार हेतै जीवनक डगरिया रे भेया ।
रोहित- ठीके कहलें तूँ ।पिछला एक घण्टासँ हमहूँ इएह सोचै छलौं ।तोरा तँ बाबुओ जीक सहारा छौ मुदा हमर के? एकटा बूढ़ माए जे खाटो परसँ नै उठै छै ।कतौसँ एक्को टाकाक आमदनी नै छै हमरा ।बटैया करै छी ,दूध बेचै छी आ दवाइ-दारूक बाद जँ टाका बचै अछि तँ पोथी कीन पढ़ै छी ।तोरा की कहबौ,हमर हालत तँ जानिते छें ।
मोनू- हँ हमरा बुझल अछि तेँ ने दुनू गोटाकेँ आब नोकरीक बारेमे सोचऽ पड़तै ।जँ नोकरी नै भेल तँ जीनाइ मोशकिल भऽ जेतै ।
रोहित- गप तँ सत्ते कहलें दोस ।दोस ,चरि चक्किया ए.सी बला गाड़ी देख मोन होइत अछि जे एक बेर हमहूँ चढ़ितौँ ।बजारक गप सूनि बजारेमे अपन छोट परिवार संग रहबाक मोन होइत अछि ।मुखिया जीक हाथमे मोबाइल देख कोनो नेना जकाँ मोन कानि जाइत अछि ।मुदा ई सब एकटा मरनासन्न सपना जकाँ लागैत अछि ,दोस ।भागमे लिखल छै दिल्ली-बम्बइमे बोरा उठेनाइ तँ चरिचक्किया कतऽसँ भेटत ।
मोनू- गलत बात ,बिल्कुल गलत बात ।मनुखकेँ एते उदास नै हेबाक चाही ,जँ जीलाकेँ तेसर टाँपर ,तोरा सन मनुख एते नकारात्मक सोच रखतै तँ बूझें प्रलय आबि गेलै ।
रोहित- सोच नकारात्मक नै छै भाइ ,मुदा हालत एहन नै छै जे सकारात्मक सोचब ।ई घोर मँहगाइक युगमे जीनगी जीबाक लेल टाका चाही आ टाकाक लेल बोरा उठबैये पड़तै ।
मोनू- फेर वएह बात ।अरे हम कहै छीयौ ,तोरा बोरा नै उठबऽ पड़तौ ,तोरा एहन गुणीकेँ तँ नोकरी डिबिया लऽ कऽ ताकै छै ।
रोहित- एहनो कतौ भेलै यै ।आइ-काल्हि सरकारी नोकरी तँ ईदक चाने बनल छै ।
मोनू- आ प्राइवेट ।
रोहित- ओकरो लेल पहुँच चाही ।
मोनू- ( कर जोड़ैत) चूप रहू महराज ,चूप रहू ।एते भाषण जुनि मारू ।नोकरी लेल फारम भरऽ पड़ै छै ,अहाँ कतौ भरलौँ की नै?
रोहित- हँ ,एकटा परीक्षा देने छी ।अपन एक सालक बचाओल टाकाक हवण कऽ कऽ ।
मोनू- तँ फिकिर कथी के ?प्रतिक्षा करू ।एहि हवणक कुण्डसँ अमृतक घैल जरूर बहरेतै ।हमरा विश्वास अछि अहाँ जरूर पास करब ।
रोहित- तोहर मुँहमे मिश्री ।(गम्भीर होइत)जँ अमृत नै बहरेलै तँ बूझ हमर जीवन बेकार भऽ जेतै ।
(मंचक पाछूसँ साइकिलक घण्टी धिरेसँ बजनाइ शुरू होइत अछि आ धिरे-धिरे ध्वनी तीव्र होइत अछि ।रोहित आ मोनू उम्हरे देखऽ लगैत अछि ।पोस्टमैनक ड्रेसमे ।एक हाथमे किछु चिट्ठी आ कन्हपर एकटा बैग ,दोसर हाथसँ साइकिलक हेण्डिल पकड़ने ,मंचक एक कोणसँ चिट्ठी चाचाक प्रवेश होइत अछि ।)
रोहित ,मोनू- (एक साथ ,एक स्वरमे) प्रणाम चिट्ठी चाचा ।
चिट्ठी चाचा - खुश रहऽ बौआ ।
मोनू- कक्का ,आइ हम एकटा बात जानिये कऽ रहब ।
चिट्ठी चाचा- हँ हँ ,किएक नै जानबऽ ,जानि लए ।कोन बात जानबाक छऽ ।
मोनू- रोहित अहाँकेँ चिट्ठी चाचा किए कहै यै?
चिट्ठी चाचा- बड पुरान गप छै ।(रोहित दिश इशारा करैत) ई तीन-चारि वर्षक हेतै ।हम सब दिन चिट्ठी बाँटैक लेल इएह बाटे जाइ छलियै आ एहिना जोरसँ घण्टी बजबैत छलियै ।हमर घण्टीक आबाज सूनि ई नाङटे गाँरि ,हँसैत -कूदैत सड़क धरि आबि जाइ ।
(रोहित लजा जाइत अछि)
मोनू- फेर की होइत छलै ।
चिट्ठी चाचा- पहिने ई सड़क कच्ची छलै ।पैघ-पैघ खाधि छलै सड़कपर ।साउन-भादो सौँसे सड़कपर थाल-कादोक शासन भऽ जाइ ।जखन ई कूदैत आबै तँ चुभ दऽ ओहि खाधिमे खसि पड़ै आ थाल-कादोमे सना कऽ भूत बनि जाइ छलै ।हा . .हा . .हा . . (सब हँसऽ लागैत अछि आ रोहित लाजे मूड़ि गोँति लैत अछि )
रोहित - छोरू ने चाचा ,अहूँ कोन गप उठा देलौँ ।
मोनू- नै नै ,हुअ दिऔ ।
चिट्ठी चाचा- तकरा बाद जखन कखनो इ कानै तँ एकर बाबी कहथिन जे चिट्ठी बाला चाचा आबै छथुन ।ई बात सुनिते ई हँसऽ लागै आ वएह दिनसँ हमर नाम चिट्ठी चाचा पड़ि गेलै ।की हौ रोहित ,इएह गप छै ने?
(रोहित स्वीकार करैत उपर-नीच्चा दू बेर मूड़ि डोलबैत अछि)
मोनू-चाचा ,तखन तँ अहाँक घण्टीमे बड पैघ जादू छै जे एकरा सनक उदास रहै बला मनुखकेँ हँसा दै छलै ।
चिट्ठी चाचा- (आश्चर्यसँ ) उदास ।उदास किए रहै छै ।
मोनू- इएह नोकरी चाकरीक चिन्तामे ।
चिट्ठी चाचा- ले बलैया ।हम तँ गपक चक्करमे ओरिजने गप बिसरि गेलौँ ।नोकरीसँ इयादि आएल ,तोरा दुनूक नामे चिट्ठी एलै यै ।(दू टा चिट्ठी निकालि,रोहित दिश घूमि) ई तोहर (मोनूकेँ दैत) आ ई तोहर ।
(दुनू लिफाफा फाड़ि , चिट्ठी पढ़ऽ लागैत अछि ।धिरे-धिरे रोहितक मौलाइल मुँहपर हर्षक रेखा आबऽ लागै छै ।एहने सन मोनूक मुँहपर सेहो )
मोनू- (खुशीसँ चिकरैत) मीता ,हमरा नोकरि लागि गेल ।
रोहित- (खुशीसँ) मीता ,हमहूँ परीक्षा पास कऽ गेलौँ ।इन्टरभ्यू परसू अछि ।
चिट्ठी चाचा- भगवानक घर देर छै ,अन्हेर नै ।तोरा दुनूकेँ नोकरी लगाइये देलखुन मैया रानी ।
रोहित- चाचा ,एखन नोकरी नै लागल ।एकटा मौखिक परीक्षा एखनो बाँकिए अछि ।
चिट्ठी चाचा- अरे जखन लिखित निकलि गेलै तँ मौखिको निकलिए जेतै ।चिन्ता जुनि करऽ ।नीके नीके जा ,परीक्षा दऽ ,नोकरी लऽ कऽ आबऽ ।मैया रानी भला करथुन ।अच्छेए ,हमरा और चिट्ठी बँटबाक अछि हम जाइ छीअ ।
रोहित- ठीक छै चाचा ।
(घण्टी बजबैत चिट्ठी चाचा चलि जाइत छथि )
रोहित- मीता ,तोरा कतऽसँ चिट्ठी एलौ ,कोन ठाम ,कोन कम्पनीमे ,केहन नोकरी लागलौ?
मोनू- कने साँस लऽ कऽ बाज ।एना जँ एक्के बेर प्रश्नक बाढ़ि आनबें तखन तँ हम भसिआइये जाएब ।
रोहित- बुझलियै ,बुझलियै ।नै एक फेर ,बेरा-बेरी तँ उत्तर दे ।
मोनू- दिल्लीसँ चिट्ठी आएल छलै ।जाहि कम्पनीमे बाबू काज करै छथिन ,ओहि कम्पनीमे सुपरवाइजरकेँ जरूरति छलै ,वएह पोस्ट हमरा भेटल अछि ।
रोहित- मुदा कोना?
मोनू- ओकर ठिकेदार अपने इम्हरकेँ छलै ।बाबूजी ओकरा हमर पैरवी केलखिन तँ ओ तैयार भऽ गेलै ।बाबू जी दिल्ली एबाक लेल चिट्ठी भेजने छथिन ।
रोहित- मीता ,जखन एगो दोस्त कामयाब होइ छै तखन दोसर दोस्तक करेजक एक कोणमे खुशीक वर्षा होइ छै आ दोसर कोणमे दुखक ठनका खसै छै ।खैर ,तोहर कामयाबीसँ हम खुश छी ,बड खुश छी ।हमर कामयाबी तँ एखनो माँझ सागरमे हेल रहल छै ,जानि नै भेटतै कि नै भेटतै ।
मोनू- अपनेक बहुत-बहुत धन्यवाद खुश हेबाक लेल ।आब अहूँ इन्टरभ्यू देबाक ओरियान करू ,हमहूँ जाइ छी दिल्लीक लेल रिजर्वेसन कराबऽ ।
रोहित- ठीक छै ।फेर इन्टरभ्यूसँ एलाक बाद भेँट हेतै ।
मोनू- बेस्ट आफ लक ।
रोहित- रूक ।एकटा बात और हमरा आबै धरि तूँ गामेमे रहिहेँ ।
मोनू- से किएक ?
रोहित- जँ हम कामयाब भऽ जेबै तँ खुश हेबाक लेल ।
मोन- हम तँ सदिखन खुश रहै छी ।ओना तोरा आबै धरि हम दिल्ली नै जेबौ ।
रोहित- धन्यवाद ।
मोनू-(गाबैत अछि) हम होगेँ कामयाब ,हम होगेँ कामयाब ।
(दुनू पर्दाक पाछू चलि जाइत अछि )
*************** पट-परिवर्तन **********************
(मंचपर बाटक दृश्य अछि ।पर्दाक एक कोणसँ रोहित मंचपर आबैत अछि ।पीठपर एकटा बैग लादल छै ,केश छिड़ियाएल ।उदास ,कननमुँह केने ,मंद चालसँ चलि रहल अछि ।तखने गीत गाबैत मोनूक मंचपर प्रवेश)
मोनू- आबि गेलें नोकरी लऽ कऽ ।
(रोहित बिनु किछु बाजने चलिते रहैत अछि)
मोनू- अरे रोहित ,तोरे कहै छीयौ ।रूक . .रूक ने ।
(रोहित फेर बिनु बाजने चलिते रहैत अछि ।मोनू दौड़ कऽ रोहित लऽग पहुँचैत अछि आ रोहितक हाथ पकरि लैत अछि ।रोहित रूकि जाइत अछि ।)
मोनू- कते देरसँ तोरा सोर करै छीयौ ।तूँ किछु सुनिते नै छें ।किछु तँ बाज ।कि भेलौ ।
(रोहित चूप अछि)
मोनू- धन्य छी महराज ।एक दिश बाजैत-बाजैत हमर मुँह दुखा गेल आ दोसर दिश अहाँ फेविकाँलसँ अपन ठोर साटि लेने छी ।ठीके कहै छै परचारमे,एक बार सट गया तो सौ साल धरि नै उखड़ेगा ।
(रोहित बिनु उत्तर देने चलबाक कोशिश करैत अछि ।मुदा मोनू बाँहि पकड़ि रोकि लैत अछि ।)
मोनू- लगैत अछि बौआ नोकरी लऽ लेलनि । ई जीतक खुशीमे बौक भऽ गेलनि ।की महराज ,जीतैये बला गप छै ने?
रोहित- (दुख भरल आवाजमे ,धिरेसँ) नै ,हम ई खेल हारि गेलौं मीता ,हम नाकामयाब भऽ गेलौँ ।
मोनू- झूठ ,सरासर झूठ ।हम मानिये नै सकै छी ।तोरा सन मेधावी छात्र ई परीक्षामे फेल नै भऽ सकै छै ,किन्नौह नै ।
रोहित- हम सत्त कहै छी मीता। एहि रेसमे जीतलौँ तँ मुदा सबसँ पाछु रहि कऽ ।
(मोनूक हँसैत मुँह उदास भऽ जाइत अछि )
मोनू- मूदा ई भेलै कोना?
रोहित- टाका और पैरवीक चलते ।
मोनू- नै बुझलियौ ।कने फरिछा कऽ कह ।
रोहित- संगमे पाइ नै छल । दस किलोमीटर धरि पैदल चलऽ पड़ल ।
मोनू- की ओतऽ देरीसँ पहुँचलहीं ।
रोहित- नै ,पहुँचलियै तँ सबेरे मुदा अंग-अंग थाकि गेल ।
मोनू - तखन की भेलै |
रोहित- सब छात्रकेँ बेरा-बेरी बजाओल जाइत छलै ।इन्टरभ्यू कक्षसँ किओ मुस्कैत तँ किओ काननमुँह केने निकलै छलै ।बेसी कानिते निकलै ।थाकल तँ पहिनेसँ छलौं ओकरा सबकेँ देख हम बड डरि गेलौं ।
मोनू- अच्छए ,से बात ।आब बुझलौं ।महराज डरि कऽ भागि एलनि ।
रोहित- नै नै ,एहन गप नै छै ।
मोनू- तँ केहन छै से ने कह ।


text:
बीरगञ्ज महानगरपालिका
वीरगञ्ज उपमहानगरपालिका नेपालक मध्यमाञ्चल विकास क्षेत्र, नारायणी अञ्चलक पर्सा जिलामे अवस्थित एक उप-महानगरपालिका छी । श्री ३ वीर शमशेर जङ्गबहादुर राणाक प्रधानमन्त्रीत्वकालमे वि.सं. १९४२-१९५८ पर्सा जिलाक अलौ नामक स्थानसँ गहवा गाँउमे सदरमुकाम घसकेलाबाद गहवा गाँउके हुनकरे नाममे वीरगञ्ज नामाकरण कएल गएल छल ।
ई नेपालक सबसँ महत्वपूर्ण व्यापारिक तथा पारवहन नाका छी । एतयसँ नेपाल भारत लगायत अन्य मुलुकसभधरि आयात निर्यातक काम होएत अछि । चितवन, काठमाडौं तथा पोखराक लेल सामान पैठारी करैक संगे देशको मुख्य उद्योगिक कोरिडोर सेहो छी । ठाकुरराम क्याम्पसक संगे किछ आर कलेज तथा विद्यालय तथा नारायणी अञ्चल अस्पतालक संगे किछ नर्सिङ होम समेत रहल विरगञ्जमे अञ्चल स्तरीय तथा जिला स्तरीय सरकारी कार्यलयसभ सेहो अछि । वीरगञ्जक एरिया कोड ०५१ छी ।


text:
छठक तैयारी
मिथिलाक सभस महत्वपूर्ण पावनि अछि छठ...आओर अखन गाम-घर, शहर सभठाम छठक तैयारी जोर शोर सं चलि रहल अछि...छठ में भगवान सूर्य के पूजा होइछन्हि...छठ पावनि हर साल दिवाली के बाद कातिक महीना के छठा दिन होइछ...कहि सकय छी जे कातिक मास के इजोरिया में षष्ठी तिथि के छठ पावनि शुरू होइ छै...कहल जाइछै जे भगवान दिनकर के पूजा...आराधना मात्र सं सभ मनोकामना पूरा होइ छै...तीनों लोक में शक्ति के संचार होइ छै...पूजा के लेल पोखरि...नदीक घाटक साफ -सफाई शुरू भ गेल अछि...एहि पावनि में शुद्धता, साफ-सफाई के विशेष ध्यान रखल जाइ छै...पूजा में काम आबय वाला सामान सभ सं बाजार पटल परल अछि...टोकरी, सूप, डाला...पूजाक सामान, फल-फूल सं बाजार के माहौल रंगीन बनल अछि...पूजा में ईख (कुसियार) ,मूली, नींबू, अरुआ, सुथनी, अरकपात काम आबय छै...नबका कपड़ा, श्रृंगारक सामान...लहठी सेहो घऱ में आबय छै...बच्चा सभ के तं पटाखा छोड़य के मौका सेहो रहय छै...ओना एहि बेर सामानक दाम खूब बढ़ल छै जाहि सं लोकक बजट सेहो बिगड़ल छै...दुर्गापूजा, इन्द्र पूजा, कोजगरा, दिवाली, चित्रगुप्त पूजा, काली पूजा सभके एक के बाद एक लगले होई सं खर्चा सेहो बड़ बढ़ल छै...आओर एहि बेर बाढ़ि के परेशानी तं छैबे छल.
एहि बेर संझका अर्घ्य सोलह तारीख शुक्र दिन अछि आओर भोरका अर्घ्य सत्रह तारीख शनि दिन अछि...दरभंगा, मधुबनी, सहरसा, पूर्णिया, समस्तीपुर आओर बरौनी..पटने नहि दिल्ली में सेहो जोर शोर सं तैयारी चलि रहल अछि...घाटक सफाई भ रहल अछि...प्रशासन तरफ सं भ रहल अछि कई ठाम लोक सभ अपने भिर क साफ सफाई करि रहल छथिन्ह...छठ के मौका पर तं पूर्णिया के सौरा नदी के सिटी घाट पर गोताखोर दल के लगायल गेल अ...नाविक सभ सेहो दस बारह टा नाव सं घाट पर नजर रखने रहताह.
एहि बेर संझका अर्घ्य सोलह तारीख शुक्र दिन अछि आओर भोरका अर्घ्य सत्रह तारीख शनि दिन अछि...दरभंगा, मधुबनी, सहरसा, पूर्णिया, समस्तीपुर आओर बरौनी..पटने नहि दिल्ली में सेहो जोर शोर सं तैयारी चलि रहल अछि...घाटक सफाई भ रहल अछि...प्रशासन तरफ सं भ रहल अछि कई ठाम लोक सभ अपने भिर क साफ सफाई करि रहल छथिन्ह...छठ के मौका पर तं पूर्णिया के सौरा नदी के सिटी घाट पर गोताखोर दल के लगायल गेल अ...नाविक सभ सेहो दस बारह टा नाव सं घाट पर नजर रखने रहताह.
Subscribe to: Post Comments (Atom)


text:
एक्जिट पोल फेल
मतदान खत्म भेलाह के बाद आएल सभ पेपर...टीवी अपन-अपन एक्जिट पोल नतीजा मे संसद मे कोनो दल...गठबंधन के बहुमत नहिं मिलय के दावा कएल गेल. मुदा सभ एक्जिट पोल फेल भs गेल. सभ तुकबंदी साबित भs रहल अछि. जखन मतदान कई चरण मे होएत अछि त ओहि मे एक्जिट पोल मतदाता के प्रभावित करय लेल इस्तेमाल कएल जाएत अछि. अगर सर्वे सं सरकार बनैत त वोट के जरूरते नहिं रहैत. कई लोक के कहनाय छनि जे एहन चुनाव पूर्व सर्वे आओर एक्जिट पोल पर रोक लगबाक चाही. अहां के कि कहनाय अछि कि एहन सर्वे पर रोक लगबाक चाही या जारी रहबाक चाही.? कि सर्वे के इस्तेमाल मतदाता के प्रभावित करय लेल कएल जाएत अछि ? अहां अपन विचार लिखु.
Subscribe to: Post Comments (Atom)


text:
'नहि! भागलपुर सँ चूड़ा. पाँचहि बजे भोरे ट्रेन आओत. पैन्ट्रीबला कें दिया आबि जाइत अछि.'
'औजी! हद्द करइत छी. इडली-डोसा सनक सुपाच्य जलखइ छोड़ि गरिष्ठ भागलपुरी चूड़ा?'
'मुदा ओ दही-चीनी संग सानब संभव नहि.'
'साँभरक आगू दही-चीनी के' की औचित्य?'
'साँभर सँ चित्त शांत कोना होयत? सबटा उत्तेजक पदार्थ घोरि बीच मे मुनिगा!'
'नहि! अहाँ कें भ्रम अछि. मुनिगाक 'फाइबर' पाचक-तंत्र लय सर्वोत्तम.'
'से ठीके. मुदा हम चित्तक शांति कहि रहल छी, उदरक नहि.'
'चूड़ा-दही-चीनी त्रिगुणात्मक अछि अहाँक विचारे? खट्टर ककाक दूर्वाक्षत पड़ल अछि?' हम व्यंग्य केलियनि.
'डॉक्टर भ' क' अहाँ खट्टर ककाक कुचेष्टा क' रहल छी? तीनहि टा नाहि पाँचू टा तत्व.'
'आब पाँच टा भ' गेल?'
'ई सभटा इडली-साँभर मे सेहो उपलब्ध.'
'हमरा त' दक्खिनक लोक सुभाषित लगैत छथि.'
'द्रविड़ संस्कृति छहि. भाषाक संरचना इडली-डोसाक युग से पहिलुका थीक.'
'संस्कृत भाषा क उपयोग अपनहु सभ करैत छी, आ दक्खिनो मे. ओहि बेर मे दूनू के गति एक. अपितु हम सभ नैवेद्य आ दूर्वाक्षतक मंत्रक गति मे हुनकहु सभ सँ आगू. पहिल आ अंतिम स्वर के अतिरिक्त किछु नहि बूझि सकबह.'
'सभ मंत्र बिसरि गेल छथि.'
'एकर इतिहास भिन्न-भिन्न जलखइ विधाक आक्रमण अछि.'
'से की कहलियइ?'
'पहिने मगह सँ सत्तू आयल. त्रिगुण सँ 'तम' लुप्त भय गेल.'
'तथार्थ दही?'
'तत्पश्चात् अंडाक आमलेट आबि 'रज' सेहो समाप्त कयलनि.'
'तथार्थ चिन्नी?'
'आब मात्र सत्व सँ बौद्धिकता क्षीण भय रहल अछि. अंडा खा क' मंत्रोच्चारण करबह मंत्र अंडे जेकाँ गोल भ' जेतह.'
'अहाँ त' चूड़ा मँगा लइत छी. हम त' विदा भेलहुँ बिदेश.'
'ओतय त' एक पर एक चूड़ा भेटत'. धान-मकइ-गहूम सबटा कतरि दइत छहि सुनइत छी. की कहइत छहि, कॉर्नफ्लैक्स?'
'बस कॉर्नफ्लेक्स मे चीनी आ दही सानि त्रिगुणक आनंद लेबह.'
– डॉ. प्रवीण झा 'वामागंधी'


text:
एम एड क पढ़ाई लेल भेटल स्थाई संबंधन
दरभंगा । ललित नारायण मिथिला विश्वविद्यालय क कुलपति प्रो.सुरेंद्र कुमार सिंह क अध्यक्षता मे शुक्र दिन संबंधन एवं न्यू टीचिंग प्रोग्राम कमिटी क बैसक भेल। बैसक मे मधुबनी स्थित एक बी एड कालेज मे एम एड क पढ़ाई क लेल स्थाई संबंधन क अनुशंसा क संग संग अन्य निर्णय सब लेल गेल।
आगत सदस्य सबहक स्वागत इंस्पेक्टर आफ कालेजेज डा. के सी सिंह कयलन्हि। कुलपति क अनुमति सँ कार्यवाही प्रारम्भ कय सर्वप्रथम दिनांक 16 -02- 18 क बैसक क कार्यवृति के संपुष्ट कयल गेल। मिल्लत टीचर्स ट्रेनिंग कालेज,मधुबनी क एम एड 18- 20 सत्र स स्थाई संबंधन क स्वीकृति देल गेल। जाँच टीम क रिपोर्ट आलोक मे लूटन झा कालेज, ननौर, मधुबनी के 2019 -22 सत्र से स्थाई संबंधन देबाक निर्णय लेल गेल। ए एन डी कालेज, शाहपुर पटोरी मे बी एड कोर्स 18 -20 सत्र से चलेबा क अनुमतिभेटलैक। विधि महाविद्याँय, समस्तीपुर के बार काउंसिल भेटल अनुमति क आलोक मे 2018 -29 क लेल अनुमति देल गेल। अन्त मे धन्यवाद ज्ञापन सीसी डी सी डा. मुनेश्वर यादव कयलाह। बैसक मे डीन विज्ञान डा. उपेन्द्र कुमार, मानविकी संकायाध्यक्ष डा. मनोज कुमार झा, कामर्स क डीन डा अजित कुमार सिंह,.फाइन आर्ट्स कसंकायाध्यक्ष डा.लावन्रकीर्ति सिंह काव्या, सोसल साइन्स क डीन डा. धनेश्वर प्रसाद सिंह, सिंडिकेट सदस्य प्रो. एन के अग्रवाल, डा. डु. एन. पासवान उपस्थित छलाह।


text:
Saturday, 26 March 2016
पद्य - १७२ - किताबी कीड़ा (बाल कविता)
किताबी कीड़ा (बाल कविता)
घूसल रहैछ किताबहिमे,
ओ तँऽ छै “किताबी कीड़ा” ।*१
एहिना नञि ई कहबी बनलै,
जञो कहबी, तँऽ कीड़ा ।।*२
बहुतहि दिनसँ राखल जे,
पुरना किताब जञो फोलब ।
फोलितहि उज्जर छोट-क्षिण,
कीड़ाकेँ भागैत देखब ।।
माछक छी आकार ओकर,
माछहि सनि ध्रुव दुहु नोकगर ।
बीचमे छी फूलल - फूलल,
पएरक लगाति छै चौड़गर ।।*३
संकेत आ किछु रोचक तथ्य -
*१ - मैथिलीक एक टा पुरान कहबी ।
*२ - ओना तँऽ कतेकहु तरहक कीड़ा किताबकेँ नोकशान पहुँचबैत अछि । पर ई विशिष्ट कीड़ा किताबी कीड़ाक नामेँ प्रशिद्ध अछि ।
*३ - एहि कीड़ाक देह कतेको खण्डमे विभक्त रहैत अछि आ जाहि खण्डसँ खोकर पएर जुड़ल रहैत अछि से सबसँ बेसी चौड़गर होइत अछि ।
मैथिली पाक्षिक इण्टरनेट पत्रिका “विदेह” केर 198म अंक (15 मार्च 2016) (वर्ष 9, मास 99, अंक 198) केर “बालानां कृते” स्तम्भमे प्रकाशित ।
Subscribe to: Post Comments (Atom)


text:
गायन
गायन एक एहन क्रिया छी जहि में स्वरक सहायतासँ संगीतमय ध्वनि उत्पन्न केल जाएत अछि आर जे सामान्य बोलचालक गुणवत्ताके राग आर ताल दुनुके प्रयोगसँ बढाबएत अछि । जे व्यक्ति गाबैत अछि वो गायक, गायिका आ गवैया कहाबैत अछि । गायक गीत गाबैत अछि जे एकल भऽ सकैत अछि यानी बिना कोनो आर साज या संगीतक सँग वा फेर संगीतज्ञसभ आ एक साजसँ ल पुरा आर्केस्ट्रा वा बड्का ब्याण्डक सँग गाबल जा सकएत अछि । गायन प्राय अन्य सङ्गीतकारसभक समूहमें केल जाएत अछि, जेना भिन्न प्रकारक स्वर भेल बहुतेक गायक, गायिकासभके सँग या भिन्न प्रकारक साज बजाबै वाला कलाकारसभके सँग, जेना कोनो रक समूह या बैरोक सङ्गठनके सँग गाबल जा सकएत अछि । प्रत्येक वो व्यक्ति जे बोएल सकएत अछि वो गाएब सकएत अछि, कियाकि गायन बोलीके एक परिष्कृत रूप छी ।
गायन अनौपचारिक भऽ सकएत अछि आर संतोष वा खुशीके लेल केल जा सकएत अछि, जेना नहाबैत समय वा कैराओकेमें वा इ बहुत औपचारिक भऽ सकएत अछि जेना कोनो धार्मिक अनुष्ठानके समय वा मञ्चपर वा रिकार्डिङ्गके स्टुडियोमें पेशेवर गायनक समय । पैग दर्जाके पेशेवर वा नौसीखिया गायनके लेल सामान्यतः निर्देशन आर नियमित अभ्यास आवश्यकता होएत अछि।[१] पेशेवर गायक सामान्यतः कोनो एक प्रकारक सङ्गीतमें अपन पेशाक निर्माण करएत अछि जेना शास्त्रीय या रक आर आदर्श रूपसँ वो अपने पूरा करियरक समय कोनो स्वर-अध्यापक या स्वर-प्रशिक्षकक सहायतासँ स्वर-प्रशिक्षण लैत अछि ।
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ Falkner, Keith, सं (1983). Voice. Yehudi Menuhin music guides. London: MacDonald Young. pp. 26. आइएसबिएन 035609099X. OCLC 10418423.


text:
कलकत्ता: कार्तिक धवल त्रयोदशीक अवसर पर प्रत्येक वर्षक भांति एहू बेर रविदिन भोरे 9 बजे सं महानगरमे कलशयात्रा निकालल गेल. मिथिला विकास परिषद् केर मिथिला महिला मंच द्वारा गिरीश पार्क अवस्थित विद्यापति प्रतिमा सं भूतनाथ मंदिर धरि कलशयात्रा आयोजित भेल. एहि अवसर पर भारी संख्या मे महिला लोकनि कलश ल' राजपथ पर निकलल छलीह.
कलशयात्रा केर उदघाटन स्थानीय विधायक स्मिता बक्शी केलनि. मिथिला विकास परिषद् केर अध्यक्ष अशोक झा ओ मिथिला महिला मंच केर अध्यक्षा शैल झा महिला लोकनि कें कलश द' विदा केलनि. कलशयात्रा मे हजारक संख्यामे मैथिलानी भाग लेलनि.
कलशयात्रामे विद्यापति ओ महादेवक कथा पर झांकी सेहो बनाओल छल जे लोककें अपना दिस आकर्षित करैत छल. कार्यक्रममे महानगरक मैथिल बुद्धिजीवी लोकनि सेहो भाग लेलनि. बाबा भूतनाथ मंदिरमे जल ढारि एकर समापन भेल. ज्ञात हो जे नौ बरख सं मिथिला महिला मंच द्वारा ई आयोजन होइत रहल अछि. भूतनाथ मंदिर केर पुजारी स्व. महिपाल ठाकुर केर प्रेरणा सं शुरू भेल एहि आयोजनक पहिल बेर एहन छल जे महिपाल ठाकुर केर अनुपस्थित छलाह. किछु मास पहिनहि पुजारी महिपाल ठाकुर शिवलोक गमन केलनि.
— मिथिमीडिया ब्यूरो


text:
पटना। पटना क ऐतिहासिक गांधी मैदान मे पासिंग आउट परेड क संगहि बिहार क पहिल सशस्त्र महिला सैन्य पुलिस क 580टा रंगरूट सेवा मे शामिल भ गलीह।
मुख्यमंत्री नीतीश कुमार ऐतिहासिक गांधी मैदान मे आयोजित रंगारंग पासिंग आउट परेड क सलामी लेलथि आ बिहार महिला सैन्य पुलिस क नवकी रंगरुट कए हुनकर सफल भविष्य लेल शुभकामना देलथि।
बिहार महिला सैन्य पुलिस राज्य मे पहिल बेर महिला रंगरुट स युक्त प्रथम बटालियन अछि आ रोहतास जिला क बैदा मे स्थापित महिला बटालियन प्रशिक्षण संस्थान मे हिनकर प्रशिक्षण कार्य पूरा कैल गेल अछि। 14 मास क प्रशिक्षण मे महिला रंगरुट कए एसएलआर, इंसास, ग्रेनेड आदि चलेबाक गुर सिखाउल गेल अछि।
बिहार सैन्य पुलिस (बीएमपी) क अनुसार नवनियुक्त महिला बटालियन मे 44टा पोस्ट ग्रेजुएट आ 220टा स्नातक तक क शैक्षिक योग्यताधारक छथि। एकटा बटालियन मे कुल छहटा कंपनी क गठन भेल अछि। मुख्यमंत्री नीतीश कुमार कहला जे पंचायत स्तर पर सबटा पद मे महिला कए 50 फीसदी आरक्षण आ बालिका सब कए साइकिल वितरण क बाद बीएमपी कए अलग स महिला बटालियन क गठन राज्यल मे महिला सशक्तीपकरण क दिशा मे एकटा आओर डेग अछि । ओ कहला जे अलग बीएमपी महिला बटालियन क गठन क निर्णय छह वर्ष पुरान अछि जे आब पूरा भ जमीन पर देखा रहल अछि। बिहार पुलिस क इतिहास मे इ मील क पाथर साबित होएत। ओ खुशी जतौलाह जे एहि बटालियन मे उच्च शैक्षिक योग्यता रखनिहारि रंगरुट सब छथि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
बिहार सशस्त्र महिला सैन्य पुलिस मे शामिल भेलीह 580टा रंगरुट
पटना। पटना क ऐतिहासिक गांधी मैदान मे पासिंग आउट परेड क संगहि बिहार क पहिल सशस्त्र महिला सैन्य पुलिस क 580टा रंगरूट सेवा मे शामिल भ गलीह।


text:
पटना। वित्तमंत्री सुशील मोदी बुधदिन जे बिहारक आर्थिक सर्वे रिपोर्ट विधानसभा मे पेश केलथि अछि ओ इ साबित करैत अछि जे एखनो बिहार देश संग कदमताल करबा लेल तैयार नहि भ सकल अछि। कोनो राज्यक विश्वासक मानक तय करबा मे सीडी रेशियो क बड महत्व अछि। सीडी रेशियो यानी बैंकों मे प्रदेश क लोक क जमा कराउल गेल राशि क विरुद्ध बैंक द्वारा देल गेल कर्ज। राष्ट्रीय औसत 75 फीसदी क अछि मुदा बिहार मे वृद्धि क बावजूद 34 फीसदी पर सिमटल अछि। अर्थात जखन बिहारी 100टका बैंक मे जमा करैत अछि त ओकरा महज 34टका कर्ज क रूप मे भेटैत अछि। जखन कि सीडी रेशियो तुमिलनाडु मे 114 फीसदी, राजस्थान मे 90 फीसदी, महाराष्ट्र मे 81 फीसदी, प.बंगाल मे 64 फीसदी आओर मध्य प्रदेश मे 60 फीसदी अछि। एहन गप नहि अछि जे बिहार मे लोक बैंक मे टका नहि राखि रहल अछि। सितम्बर 2011 मे बिहार क सबटा बैंक शाखा क कुल जमा 122934 करोड़ छल, जखनकि ऋण मात्र 43003 करोड़। आखिर बिहार मे जमा टका कोन राज्यक विकास मे लागि रहल अछि। वर्तमान आंकडा बैंकक बिहार संग व्यवहार कए सेहो देखार क रहल अछि। वर्तमान रेशियो 1990 क दशक क उदारीकरण क आरंभिक वर्ष स सेहो काफी कम अछि। तखन सीडी रेशियो 40 फीसदी छल। जखन नीतीश सरकार आ पूरा देश इ दावा क रहल अछि जे बिहार मे विकास भ रहल अछि आ बिहार निवेश लेल सुरक्षित जमीन अछि त फेर बैंक आखिर बिहार पर विश्वास किया नहि करि रहल अछि। बिहार मे बैंकक शाखा दूनू हाथ स टका बटोरि रहल अछि मुदा कर्ज देबा काल हाथ खोलबा परहेज कैल जा रहल अछि। आंकडा कहैत अछि जे मार्च 2011 क अंत मे व्यावसायिक बैंक क कुल 4348 शाखा मे 56.2 फीसदी ग्रामीण क्षेत्र मे छल। एहि अवधि मे प्रदेश मे क्षेत्रीय ग्रामीण बैंक क 1537 शाखा छल। ग्रामीण बैंक मे 2007 मे कुल जमा राशि 7210 करोड़ क करीब छल। 2011 मे इ बढिकए 13735 करोड़ स बेसी भ गेल। बिहार मे अनुसूचित व्यावसायिक बैंक मे कुल जमा राशि 2010-11 मे पिछला साल क मुकाबला मे 17700 करोड़ टका बढल अछि। एकर बावजूद बैंक कर्ज देबा स भागि रहल अछि आ बिहारक शाखा मे जमा राशि स आन राज्य मे हाथ खोली कए कर्ज बांटल जा रहल अछि।
मुख्य पृष्ठ समाचार राष्ट्रीय औसत स आधो नहि अछि बिहारक सीडी रेशियो


text:
प्रयोगकर्ता वार्ता:SeniorStar
- हमरा सभके विश्वास अछि जे अहाँ एकटा विकिपिडियन बनि ए विकिके लेख सभ सम्पादन करएमे आनन्दित मानबए ।
- कृपया वार्तालाप पृष्ठमे चाइरगो वक्र (~~~~) प्रयोग कएर सहि करब । ई वार्तालाप पृष्ठमे स्वत: अहाँके नाम, वार्ता पृष्ठके जडी आर तिथि लिख दएत । हमरा कोनो बात पुछए पडत तहन हमर नाम पिछाडी लिखाल (वार्ता)मे क्लिक कऽ प्रश्न पुछ्ब ।
- यदि अहाँके विकिपिडियामे कोनो समस्या पडत तखन अपन वार्तालाप पृष्ठमे {{helpme}} राखब । कोइ अहाँके समस्याके समाधान अवश्य बताएत ।
- अन्य समस्याके लेल प्रबन्धक सभसँ सम्पर्क करी ।
धन्यवाद ! --
-- मैथिली विकिपिडिया स्वागतम (वार्ता) १४:४१, २ अक्टुबर २०१६ (NPT)
मैथिली विकिपिडिया मिसन १० मे स्वागत अछि ![सम्पादन करी]
नमस्ते, सम्पादक मित्रसभ मैथिली विकिपिडिया मिसन १०क शुरूवात भऽ चुकल अछि । ई कार्यक्रम सम्बन्धी किछ जानकारी निम्न बमोजिम रहल अछि।
- अहाँद्वारा निर्माण कएल लेखके ई उपकरण मार्फत पेश करी । कृपया उपर दाहिनादिस 'लग इन'मे दाबी आ OAuth बाँकी काज कऽ देत । अहाँ ई उपकरणक इन्टरफेसके अपन भाषामे सेहो उपर दाहिनादिस सँ परिवर्तन करि सकैत छी ।
- अहाँद्वारा निर्माण कएल लेख पेश करलाक पश्चात उक्त उपकरण लेखमे एकटा आकृति थप करि देत तथा आयोजकसभ ओ लेखके पूनरावलोकनक लेल आवश्यक चिन्ह समेत थप करि देत । अहाँ अपन प्रगतीके ई उपकरणक प्रयोगसँ देख सकैत छी, जे अहाँक द्वारा निर्मित कतेक लेख स्विकारयोग्य अछि से देखाबत ।
- सहभागीसभ मे सँ जकर सभसँ बेसी स्विकारयोग्य लेख होइत ओ प्रयोगकर्ताके मैथिली विकिपिडिया मिसन १० पुरस्कार प्राप्त होइत । यदि अहाँ १५०० टा स्विकारयोग्य लेख निर्माण करबै तहन विशेष पुरस्कार प्राप्त करबै । मैथिली विकिपिडियामे सर्वाधिक स्विकारयोग्य लेख तयार करनिहार विकिपिडियनके मैथिली विकिमिडियन्स निर्वाचित प्रयोगकर्ताकऽ रूपमे सम्मान कएल जाइत आ निजके बार्नस्टार अलावा हस्ताक्षर सहितक प्रमाणपत्र समेत प्रदान कएल जाइत ।
- यदि अहाँके उपकारणक पहुँचमे कोनो किसिमक समस्या भेलापर अहाँ ई पृष्ठमे रहल अहाँक अपन प्रयोगकर्ता नाम संग पेश करि सकैत छी ।
कृपया नोट करी १ दिसम्बर २०१६ सँ ३१ दिसम्बर २०१६ (UTC) धरि कएल सम्पादन मात्र गणना होइत ।
आयोजकक तरफसँ -- मैथिली विकिमिडियन्स समूह


text:
तँ पहिने सरला प्रकाशनद्वारा सन् 1989 मे प्रकाशित कएल गेलह हुनक गजल संग्रह "शोणितायल पैरक निशान"के देखि-
एहि संग्रहमे कुल ४८टा गजल छै । जकरा आजाद गजलक श्रेणीमे राखि पढल जा सकैछ । किछु गजल भावक दृष्टिकोणे तँ महत्वपूर्ण छहिए किछु शेर सेहो हृदयकेँ छूअवला छै । जेना बतीसम् गजलक ई मतला देखू-
फूलवन मे एक भँवरा युग युग सँ रहए पियासल
जनु भोजक खास भडारी रहि जाय निखण्ड उपासल
पोथीमे 'गजले किएक ?' विषयपर 6 पेज खर्च कए लिखल गेल छै मुदा 'गजले किएक ?' तकर तथ्यपरक तर्क नै भेट सकल ।
बहरक निर्वहन तँ दूरक बात संग्रहक अधिकांश गजलमे गजलक आधारभुत निअम पालन नै कएल गेल छै । जेना गजल संख्या 2, 3, 8, 11, 14, 15, 18, 21, 23, 24, 25, 26, 27, 30, 35, 36, 45, 46, 47, 48 लगायतके गलजमे काफिया दोष तँ छहिए, बहुत रास गजलमे काफिया आ रदिफक ठेकान नै । ढेर रास शेरकेँ अर्थ सेहो अस्पष्ट बुझाइत । जेना तीसम् गजलक ई मतला देखू-
भूमि डोलल तँ बहुत किछु डोलल
भूमि डोलल तँ कहाँ किछू डोलल
कहब कने नीक नै लागत मुदा गजलक नामपर गजलक मजाक उडाएल जकाँ बुझाएत । तखन एकरा गजल संग्रह कहनाइपर प्रश्नचिन्ह लागि रहल छै । संगे शाइर गजलक विविध पक्षक सम्बन्धमे अनभिज्ञ रहल बात उजागर होइ छै ।
तेनाहिते नव आरम्भ प्रकाशनद्वरा सन् 2008 मे प्रकाशित हुनके गजल संग्रह 'थोडे आगि थोडे पानि'मे सेहो एहने गल्ती सभ दोहराएल भेटत ।


text:
जर्जर झंझारपुर पुल
झंझारपुर में कमला बलान पर बनल रेल -सड़क पुल के हालत एकदम खस्ता भs गेल छै. एहि ठाम अक्सर कोनो न कोनो दुर्घटना होएते रहैत अछि. एकहिं संग दुनु पुल होय के कारण एहिठाम लोक के सदिखन जाम सेहो मिलैत छै. पुल पर रेल लाइन के दुनु बगल... पटरी के दुनु कात आओर बीच में लकड़ी के पटरा सभ जे कील सं ठोकल छै ओकर कील आब निकलि गेल छै. कील के ढीला भs गेला सं पटरा के एक तरफ लात पड़त त पटरा दोसर तरफ उठि जाएत. ऐना में कई बेर एहन होय छै जे मोटर साइकिल... साइकिल के चक्का पटरा के एकटा छोर सं पार भेर कि दोसर छोर उठि गेल..झुला टाइप सं. एहि सं दुर्घटना सेहो भ जाए छै. गाड़ी के बैलेंस एकदमे सं गड़बड़ा जाइ छै. कई ठाम त बड़का बड़का फांक भ गेल छै. एहि फांक सभ में कोनो गाड़ी फंसि गेल त फेर कल्याणे बुझु. लोक के सभ काम काज सेहो फंसि जाइत अछि. पुल के पाया सभ सेहो कमजोर जका लगैत अछि. एकरा पर ध्यान देबय के जरूरत अछि. जिनका पता छनि वो गाड़ी चलाबय वाला लोक सभ एहिठाम संभलि क चलैत छथि मुदा कइटा नवका लोक एहि ठाम फंसि जाइत छथि. एहि ठाम कोनो गाड़ी फंसल कि समझु बड़का जाम लागल. जाम सं कइ बेर सकरी आओर झंझारपुर के बीच रेल गाड़ी सेहो फंसि जाइ छै. आओर जखन तक रास्ता साफ नहिं भेल बैसल रहु गाड़ी में... किछ कओ नहिं सकैत छी. अगर जल्दीए एकर कोनो उपाय नहिं कएल गेल त कोनो दिन बड़का दुर्घटना भ सकैत अछि. एहि लेल पहिने सं सावधानी... सतर्कता बरतैत एकरा मरम्मत के जरूरत अछि.


text:
पटना। बिहार मंत्रिमंडल बेतिया, अरवल, लखीसराय, समस्तीपुर, खगड़िया, भोजपुर मे आईटीआई खोलबाक प्रस्ताव कए मंजूरी द देलक अछि। एकर संग-संग विश्वविद्यालय क सेवानिवृत कर्मी क पेंशन बकाया आ अन्य लाभ आओर कार्यरत कर्मचारी क बकाया भुगतान लेल राज्य सरकार 299 करोड़ टका देलक अछि। संगहि शौर्य पुरस्कार विजेता आ मरणोपरांत हुनकर आश्रित कए देल जा रहल सम्मान राशि मे वृद्धि कैल गेल अछि। बैठक के बाद संयुक्त सचिव मंत्रिमंडल वीरेन्द्र कुमार सिंह कहला जे बैठक मे चालू वित्तीय वर्ष में सेमरा बाजार बगहा, अरवल, लखीसराय, समस्तीपुर, खगड़िया आ भोजपुर के बिहियां मे नव औद्योगिक प्रशिक्षण संस्थान स्थापित करबाक निर्णय लेल गेल अछि। नामांकन सेहो एहि साल प्रारंभ भ जाएत। एकर स्थापना क लेल 10.52 करोड़ टका क स्वीकृति देल गेल अछि। संगहि रांची तंत्रिका मनोचिकित्सा आ सम्बद्ध विज्ञान संस्थान कांके कए चालू वर्ष मे 2.93 करोड़ टका क स्वीकृति देल गेल अछि। सिंह कहला जे राज्य सरकार क मानव संसाधन विकास विभाग स स्थायी मान्यता प्राप्त विद्यालय आ स्थापना क अनुमति क प्रस्वीकृत विद्यालय मे पढ़ैवाला अनुसूचित जाति आ जनजाति क छात्र आ छात्रा कए चालू वर्ष मे छात्रवृत्ति मद मे 133 करोड़ टकाक मंजूरी देल गेल अछि। सिंह कहला जे रक्षा मंत्रालय क अनुशंसा क आलोक मे सरकार नकद पुरस्कार क राशि मे वृद्धि करि एकमुश्त भुगतान क निर्णय केलक अछि। इ निर्णय प्रदेश क ओहन सशस्त्र सेना क शौर्य पुरस्कार विजेता आ मरणोपरांत हुनकर निकटतम आश्रित क लेल प्रभावी होएत जिनका पहिल जनवरी 2010 या ओकर बाद पुरस्कृत कैल गेल अछि। पुरस्कार राशि परमवीर चक्र क लेल 10 लाख, अशोक चक्र क लेल 8 लाख, सर्वाेत्तम युद्ध सेवा मेडल क लेल 7 लाख, महावीर चक्र क लेल 5 लाख, कीर्ति चक्र क लेल 4 लाख, उत्तम युद्ध सेवा मेडल क लेल 3 लाख, वीर चक्र क लेल 2 लाख, शौर्य चक्र क लेल 1.50 लाख, सेना-नौसेना आ वायुसेना मेडल क लेल 75 हजार, मेंशन इन डिस्पैच क लेल 50 हजार, परम विशिष्ट सेवा मेडल क लेल 1.50 लाख, अति विशिष्ट सेवा मेडल क लेल 1 लाख आ विशिष्ट सेवा मेडल क लेल 50 हजार टका निर्धारित कैल गेल अछि।
मुख्य पृष्ठ समाचार छहटा आओर आईटीआई कए मंजूरी


text:
स्वतंत्रता दिवस क' उपलक्ष्य मे एकटा आर स्वतंत्रताक बात करी ।छंदक स्वतंत्रता............।मैथिलीक एकटा वर्ग अपन छंद-मोह कें प्राचीन साहित्यक महानता आ लोकप्रियता सँ जोड़ैत अछि ,ठीक बात.... मुदा जखन छंद अपना आप मे पूर्ण छलै तखन नवीन छंदक आवश्यकता किएक भेलै ,विभिन्न कवि पुरनके छंदक प्रयोग किएक नइ केलखिन ,ओ नया छंदक निर्माण आ पुरनका गति,यतिक परिवर्तन दिसि किएक प्रयाण केलखिन ।नवीन छंदक आवश्यकता आ छंद वैविध्यक गर्भ मे मुक्त-छंदक बिया छैक । हिंदी आ मैथिली मे मुक्त छंदक प्रवाह बांग्लासाहित्य क' बाटे आयल अछि आ स्वतंत्रताक पूर्वे ई स्थापित भ' गेल अछि ।छंदक प्रति मोह नवीन नइ अछि ,जइ समै मे मुक्तछंदक प्रयोग बढ़ल ,किछु गोटे जोर- शोर सँ छंदक उपयोगिता बतेनइ प्रारंभ क' देलखिन ।एहन व्यक्ति सभ कें आचार्य महावीर प्रसाद द्विवेदी बुझबैत कहलखिन 'आइ काल्हि लोक सभ कविता आ पद्य कें एके चीज बुझैत छथिन ।ई भ्रम अछि ।कविता आ पद्य मे वैह भेद छैक जे अंग्रेजी पोइट्री आ वर्स मे छैक ।कोनो प्रभावोत्पादक आ मनोरंजक लेख ,बात वा वक्तृताक नाम कविता छैक आ नियमानुसार गानल-जोखल सतराक नाम पद्य ।जअ पद्यक पढ़ला आ सुनला सँ चित्त पर असर नइ होइत छैक ओ कविता नइ ।ओ गानल-गाथल शब्द स्थापना मात्र अछि ।गद्य आ पद्य दूनू मे कविता संभव छैक ।'
जइ बात कें सौ साल पहिले विद्वतापूर्ण तरीका सँ कहि देल गेलै आ विद्वत्समाज बुझियो गेलै ,तइ पर प्रश्न ......।मुदा प्रश्न अहां क' सकै छियै ,उत्तरो सुनबा लेल तैयार रहू आ उत्तर पर गुटबाजी केला सँ काज नइ चलत ।
किछु गोटे मुक्त छंद कें अक्षमता ,आलस्य (काहिलपन) सँ जोड़ैत छथिन ,हुनकर विशाल मस्तिष्कक लेल ई तथ्य अनिवार्य कि विभिन्न भाषा मे मुक्तछंदक मुख्य प्रणेता जेना रवींद्रनाथ ,निराला आ यात्री पहिले छंदे मे लिखलखिन आ हुनकर छंदबद्ध रचनाक महत्व प्राचीन क्लासिकल साहित्यक महत्व सँ तुलनीय अछि ।मुक्त छंदक प्रति हुनकर झुकाव छंदबद्धताक सीमाक कारणें संभव भेल ।
आचार्य हजारी प्रसाद द्विवेदी निराला जी क' मुक्तछंद प्रेम पर एना लिखैत छथिन ' छंदक पगहा क' प्रति विद्रोह करैत ओ ओइ मध्ययुगीन मनोवृत्ति पर प्रहार केलखिन जे छंद आ कविता कें प्राय: समानार्थक बुझैत अछि ।कविता भाव-प्रधान होइत छैक आ छंद ओकरा ऐ रूप मे सहायता करैत छैक ।छंदक पगहा कें अस्वीकार करै वला कवि कविता क' ओइ समस्त सिन्नुर-टिकुली कें अस्वीकार करैत छैक जे काव्य मे संगीतक गुण भरैत छैक आ अइ प्रकारें काव्य कें अलौकिक बनबैत छैक । मुदा निराला जी जखन छंदक प्रति विद्रोह केलखिन तखन हुनकर उद्देश्य छंदक अनुपयोगिता बतेनइ नइ छलै ।ओ मात्र कविता मे भावक- व्यक्तिगत अनुभूतिपूर्ण भावक -स्वच्छंद अभिव्यक्ति कें महत्व देब' चाहैत छलखिन ,जेकरा ओ मुक्त छंद कहैत छथिन ,ओहियो मे एकटा झंकार आ ताल विद्यमान अछि ।'
निराला स्वयं 'परिमल'(1929) मे लिखैत छथिन - ' मनुष्यक मुक्ति जेना होइत छैक तहिना कविता के सेहो ।मनुष्यक मुक्ति कर्मक बंधन सँ छुटकारा अछि आ कविताक मुक्ति छंदक शासन सँ अलग भेनए '
कवि आ कविता क' अस्तित्व लीक पर चलबा सँ नइ ।सर्जक कोनो कुम्हारक सांचा ल' के नइ चलै छैक ,एके मुंह कानक पचास टा मूर्ति क्षणे -पले मे बना देबाक सामर्थ्य कविक सामर्थ्य नइ छैक ।यदि रमणीयता नवीनता आ नव वस्तु क' माध्यमे आबैत अछि तखन सब बंधन अग्राह्य ।भाषा ,बिंब ,प्रतीक ,शब्द सभ अपन अपन ढंग सँ ।खतरा एतबे बस कि नवीनता फैशन नइ बनि जाइ ,मुदा यदि नवोन्मेष किछु रचबा के अछि ,तखन ओ अतिक्रमणे करैत छैक ।
आ बाल्मीकि ,कालिदासक,विद्यापतिक नाम लेबा सँ काज नइ चलत आ ने हुनकर नकल केला सँ केओ कालिदास भ' जायत ।कालिदास साहित्य अपन समै के शास्त्र के नइ मानै छैक ओ पचासो जगह आ पचासो तरीका सँ शास्त्रक अतिक्रमण करैत छैक ।साहित्य शास्त्रक डिबिया क' पाछु महुआइत ,लसियाइत चलै वला चीज नइ छैक ,ई शास्त्रो कें दीप देखाबै वला चीज छैक ।सभ के पता छैक कि मात्र रस सम्प्रदायक अतिरिक्त सभ सम्प्रदाय कालिदासक बादे जनमल ।तखन .....साहित्य पहिले कि शास्त्र ।ओना विवाद पुरान छैक कि मुर्गी पहिले या अंडा आ ई विवाद चलितो रहै त' कोनो हर्ज नइ ,बेसी सँ बेशी दियादी झगड़ा जँका िकि अहां अपन आडि़ मे रहू आ हम अपन आडि़ मे रहब ।तैयो बहसा बहसी नइ हेतै त' खखसा -खखसी त' जरूर हेतै ।ओना स्वतंत्रता दिवसक अवसर पर साहित्य मे बहुपक्षीय स्वाधीनता क' आकांक्षी रवीन्द्रनाथ ,निराला आ यात्री कें नमन ............।


text:
बुद्धिस्ट सर्किट रोड पर दिल्ली क ब्रेक
पटना। पथ परिवहन मंत्रालय पथ निर्माण विभाग क बुद्धिस्ट सर्किट क एकटा महत्वपूर्ण सड़क पर ब्रेक लगा देलक अछि। एहि सड़क क निर्माण क लेल किछु दिन पूर्व पथ निर्माण विभाग अनापत्ति प्रमाण पत्र क लेल पथ परिवहन मंत्रालय कए लिखने छल। मंत्रालय स अनापत्ति प्रमाण पत्र त नहि भेटल, उलटे इ कहल गेल जे इ सड़क हम अपने बनाएब। बुद्धिस्ट सर्किट क एहि सड़क क निर्माण एनएचएआई क माध्यम स करेबाक मंत्रालय क घोषणा बिहार संग एकटा आओर धोखा अछि। केंद्रक एहि फरमानक बाद राज्य सरकारक द्वारा कैल गेल सबटा मेहनत पाइन मे चल गेल, जखन कि एहि दूनू सड़क क लेल आब नव सिरा स विस्तृत परियोजना रिपोर्ट तैयार होएत। एतबे नहि एनएचएआई एहि सड़क कए फोर लेन क स्थान पर दू लेन क बनाउत। कुल मिला कए कहल जा सकैत अछि जे अगिला तीन साल मे चारि लेनक सड़क बनि कए तैयार भ रहल छल, मुदा केंद्रक बिहार विरोधी नीतिक कारण इ परियोजना अनिश्चित काल लेल लटकी गेल आ चारि लेन क बदला मे दू लेनक ओहने सड़क बनत जेहन सड़क लेल बिहार जानल जाइत अछि।
जखन कि राज्य सरकार एनएच-82 आ एनएच-83 जे क्रमश: बिहारशरीफ-राजगीर-हिसुआ-वजीरगंज-गया आ पटना- मसौढ़ी-जहानाबाद-बोध गया-डोभी स गुजरैत अछि कए जोड़बा लेल पथ निर्माण विभाग महत्वाकांक्षी योजना बनेने छल। एहि परियोजना कए लकए पथ निर्माण विभाग जापान इंवेस्टमेंट कारपोरेशन स गप केने छल। आसान शर्त पर ऋण पर सहमति भ गेल छल। एहि महत्वपूर्ण सड़क क लेल मोट राशि खर्च करि परियोजना रिपोर्ट सेहो तैयार करि लेल गेल छल। उम्मीद छल जे एहि सड़क कए पथ परिवहन मंत्रालय स एनओसी भेटलाक बाद अगिला तीन साल मे बनि कए तैयार भ जाएत, मुदा केंद्र सरकार एक बेर फेर बिहार मे नीक सड़कक सपना कए अटका देलक अछि। पथ निर्माण विभाग क अधिकारी कहलथि जे एनएचएआई एहि सड़क कए लकए एखन धरि मात्र एकटा कंसलटेंट नियुक्त केलक अछि। कंसलटेंट सेहो मात्र एनएच-83 पर काज क रहल छथि।
नहि नीक सड़क बनैब आ नहि बनबै देब
बुद्धिस्ट सर्किट रोड पर दिल्ली क ब्रेक


text:
'Videha Maithili Drama Festival'- the encyclopaedia of Maithili Stage and Drama/ VIDEHA PARALLEL MAITHILI THEATRE
Wednesday, August 24, 2011
बेचन ठाकुर -बाप भेल पित्ती
बेचन ठाकुर
\ श्रीसरस्वत्यै नमः
महान सामाजिक मैथिली नाटक
( बाप भेल पित्ती )
अंक - पहिल
ढृश्य - एक
( स्थान - लखनक घर। दलान पर लखन, लखनक कक्का मोतिलाल, भए बौहरू बड़का बेटा संतोष उपस्थित छथि। लखन चिन्तित मुद्रा मे छथि। सभ कियो चौकी पर बैस विचार-विमर्श कए रहलाह अछि। बारह वर्षीय मनोज आ दस वर्षीय संतोष दलान पर माटि-माटि खेल रहल आछ। )
मेतिलाल - लखन, चिन्ता फीकीर छोड़ू। की करबै ? भागवान के जे मर्जी होइत अछि, ओकरा के बदलि सकैत अछि ? अहाँक कनियां केँ एतबे दिनका भोग छेलै। आब अहाँक की विचार भऽ रहल अछि ?
लखन - कक्का, अपने सभ जे जेना विचार देबै।
मेतिलाल - हम सभ की विचार देब ? पहीने तऽ अहाँक अपन इच्छा।
लखन - दुटा छोट-छोट बौआ अछि। ओकर प्रतिपाल कोना हाएत ? जँ कुल कनियां नीक भेटत तऽ दोसर कऽ लइतहुँ।
मोतिलाल - भातीज, अहाँक नीक विचार अछि। ऐ उमर मे अहाँक निर्णय हमरो उचित बुझना जाइत अछि।
बौहरू - कक्का, एगो कहबी जे छै ‘‘ सतौत भगवानो के नै भेलै ‘‘ से ?
मोतिलाल - बौआ, तोहर की कहब छह ? लखनकेँ बियाह नै करबाक चाही की ?
बौहरू - हँ, हमर सएह कहब रहाए। भैया कने त्याग कऽ दुनु छोंराकेँ पढ़-लिखाकऽ बुधियार बनाबतथि। ओना भैयाकेँ कनियां केहेन भेटतनि केहेन नै।
मोतिलाल - हमरा विचार सँ लखनक परिस्थिति बियाह कर‘ वाला अवस्य अछि।
लखन - कक्का, नजरिमे दऽ देलौंह जदी सुर-पता लागए तऽ जोगार लगाएब।
मोतिलाल - बेस देखबै।
पटाक्षेप
दृष्य - दू
( स्थान - मदनक घर। ओ अपन बियाहल बेटीक बियाहक चिन्तामे लीन छथि। कातमे पत्नी गीता दलान झााड़ि रहल छथि। मोतिलालक समधिक समधि हरिचन मोतीलालकेँ मदनक ऐठाम कुटमैतीक संबंधमे लऽ जाए रहल छथि। हरिचन मदनक ग्रामीण छथि । हिनका दुनुक पहुँचैत मारत गीता घोघ तानि अन्दर चलि जाइत छथि। दलान पर तीन-चारि टा कुर्सी लागल छैन। मोतिलाल आ हरिचनक प्रवेश )
हरिचन - नमस्कार मदन भाइ। ( कर जोड़ि )
मदन - नमस्कार नमस्कार।
मोतिलाल - नमस्कार कुटुम।
मदन - नमस्कार नमस्कार । बैसै जाइ जाउ। ( दुनु जन बैसलाह। ) संजाय, संजय बेटा संजय, संजय।
संजय - ( अन्दरसँ ) जी पिताजी, इएह अएलहुँ। ( संजयक प्रवेश ) जी पीताजी।
मदन - अन्दर जाउ, दू लोटा पानि लेने आउ। ( संजय अन्दर जाक ‘ दू लोटा पानि आनैत छथि। ) हरिचन भाइ, कहु की हाल-चाल ?
हरिचन - बड्ड बढ़िया बड्ड बेस। सब उपरवालाक किरपा अछि। आओर अपना दिसुका। बाल बच्चा आनन्द ?
मदन - आओर सभ ठीके छै। खाली कहने जे रही बहुत पहिने। ओही चिंतामे डुमल रहै छी। भाइ हिनका नै चिन्हलियै।
हरिचन - ई छथि मोतिलाल बाबू, हमरे कुटुम छथि। अहींजे कहने रही; ओही संबंधमे अएलाह अछि। ई अपन भतिजकेँ अपने ऐठाम कुटमैती कर चाहैत छथि। हमही कहलियनि।
मदन - बेस, होनी हेतै, जूड़-बंधन हेतै तऽ अवस्स हेतै । लड़िकाके अपने देखने छियै ?
हरिचन - हँ हँ, किछुए दिन पहिने हमरा ओइठाम आएल रहथि।
मदन - लड़िका केहेन छथि ? अहाँके पसीन छैथ।
हरिचन - हँ हँ, लड़िका-लड़िकी जोगम-जोग अछि। खाली लड़िकाकेँ दूगो छोट-छोट बेटा छनि आ‘ पत्नी डिलेभरीए कालमे हॉस्पीटले दम तोड़ि देलखिन ।
मदन - भाइ, अहाँकेँ ई कुटमैती केहेन लागैत अछि ?
हरिचन - जदी हमरा पूछै छी तऽ हम इएह कहब जे कुटमैती बढ़िया हाएत। अहाँक लड़िकीयो तऽ विधबे छै। ओना ऐ सँ नीक कतौ नजरिमंे अछि तऽ हम के रोकनिहार ?
मदन - हम चाहैत रही कुमार लड़िका करै लाए।
मोतिलाल - हमहुँ चाहैत रही कूमारि लड़िकी करै लाए।
हरिचन - तहन ऐ दुनुके जीवन बेकार भऽ जाए; से नीक की ने ? जदी कुमार लड़िका नै भेटाए तहन ?
मदन - अपन कोशिश तऽ करबाक चाही।
हरिचन - से तऽ सत्ते। खाइर हमरा लोकनि चललहुँ। ( मोतिलाल आ‘ हरिचन जेबाक लेल तैयार भेलाह। )
मदन - हाँ, हाँ, हाँ, हाँ, ( मुस्कुराइत ) औगतैयौ नै। कने अन्दर चलू। ( हरिचनकेँ मदन पकड़िकऽ अन्दर लऽ जाइत छथि । )
मदन - लड़िकाके बेटा दुगो छै। अपना भैरि कोनो दिक्कत नै छै आ‘ अस्था-पाती ?
हरिचन - गोटेक बीघाक अन्दरे छै। अपना भरि कोनो दिक्कत नै छै।
मदन - की करी की नै, किछु नै फुराइ आए।
हरिचन - हमरा सभकेँ लेट होइ आए। यदि विचार हुआए तऽ हुनका लड़िकी देखाए दियौन। नै तऽ कोनो बात नै ।
मदन - बेस अपने दलान पर चलू। हम बुच्चीकेँ लेने आबैत छी। ( हरिचन दलान पर आबि गेलाह किछुए काल बाद मदन सेहो आबि गेलाह। )
मदन - चलू, देखल जेतै। कऽ लेबै। आगू भगवानक मर्जी। हम लड़िकी के बाप छियै तें हमरा लड़िका देखबाके चाही। मुदा हम सब िदन अहाँ पर विष्वास करैम रहलहुँ। आइ कोना नै करब ?
हरिचन - हम अहाँक संड. विष्वासघात कएलहुँ ?
मदन - से तऽ कहिसो नै। ओना दूनिया विष्वासे पर चलै छै। ( वीणाक संग मीनाक प्रवेश मीना सभकेँ पाएर छुबि गोर लागैत आछि। )
हरिचन - कुर्सी पर बैसु बुच्ची। ( मीना कुर्सी पर बैसैत अछि। वीणा ठाढ़े अछि। ) मोतिलाल बाबू , लड़िकीकेँ किछु पूछबो करबैन , त पुछियौ।
मोतिलाल - की पूछबैन , किछु नै।
हरिचन - बुच्ची अहाँ चलि जाउ। ( मीना सभकेँ गोर लागि अन्दर गेलीह। )
मदन - हरिचन भाइ , लड़िकी अपने सभकेँ पसीन भेलीह ?
मोतिलाल - हँ लड़िकी हमरा लोकनिकेँ पसीन अछि।
मदन - तहन अगिला कार्यक्रम की हेतै ?
हरिचन - जे जेना करीयै। ओना हम विचार दैतहुँ जे बियाह मंदिरमे कऽ लैतहुँ। चीप एण्ड बेस्ट।
मदन - कहिया तक ?
हरिचन - कहिया तक , चट मंड.नी पट बियाह। काल्हिए कऽ लिअ। बढ़िया दिन छै। कुटमैती लगाकऽ नै रखबाक चाही।
मदन - भाइ , ओरियान कहाँ किच्छो छै ?
हरिचन - जे भेलै सेहो बढ़िया , जे नै भेलै सेहो बढ़ियां। आदर्शो मे आदर्श ।
मदन - बेस काल्हुके रह दियौ।
हरिचन - जाउ , जे भऽ सकाए , ओरियान करू। हम सभ सेहो जाइ छी। जय रामजी की।
मदन - जय रामजी की।
मोतिलाल - जय रामजी की कुटुम।
मदन - जय रामजी की। ( हरिचन आ मोतिलालक प्रस्थान। ) होनी जे हेबाक हेतै; सएह न हेतै। आप इच्छा सर्वनाशी , देव इच्छा परमबलः।
पटाक्षेप
दृष्य - तीन
(दृष्य - लखनक वरियातीक तैयारी। वर लखन , मोतीलाल , बौहरू , मनोज आ संतोश मदनक ओइठाम जा रहल छथि। मदन अपन घरक कातमे एकटा षिव मंदिर क प्रांगणमे बियाहक पूर्ण तैयारी कएने छथि। सात गोट कुर्सी आ एक गोट टेबूल लागल अछि। पंडीजी गणेश महादेवक पूजा कए रहल छथि। मदन,मीना,गीता,हरिचन,संजय आ वीणा मंदिरक प्रांगणमे थाहाथाही कए रहल छथि तथा वरियातीक प्रतिक्षा कए रहल छथि। मीना कनिया के रूप मे पर्ण सजल अछि। वरियाती पहुँचलाह डोलमे राखल पानि सँ सब बरायाती हाथ-पाएर धोइ कऽ कुर्सी पर बैसलाह आ लखन वरवाला कूर्सी पर बैसलाह। बापेक कातमंे एक्के कुर्सी पर मनोज आ संतोस बैसलाह। मदन प्रागणमे आबि जलखैक व्यवस्था केलनि। सभ कियो जलखै कऽ रहल छथि। )
मनोज - पापा , पापा , नाच कखैन सुरू हेतै ?
लखन - धूर बूरबक अखैन किछु नै बाज। लोक हँसतौ।
मनोज - किआए हौ , लोक हँसतै तऽ हमहुँ हँसबै। कह न नटुआ कखैन औतै ?
लखन -चुप चुप, नटुआ नै कही । लड़िकी औतै।
मनोज - काए गो लड़िकी औतइ ? आर्केस्ट्रा कखैन सुरू हेतै ? लड़िकी संड.े हमहुँ नचबै, गेबै आ रूमाल फाड़िके उड़ेबै। पापा हौ , लड़िकीके कहबै खाली रेकॉर्डिंग डांस करै लाए अगबे भोजपूरीए पर।
लखन - चूप बड खच्चर छें रौ। आर्केस्ट्रा नै हेतै डांस नै हेतै ।
मनोज - तखन एत की हेतै हौ पापा ?
लखन - हमर बियाह हेतै बियाह।
स्ंातोष - पापा हौ , तोहर बियाह हेतै आ हमर नै
लखन - हँ हँ , तोरो हेतै ।
स्ंातोष - कहिया हेतै।
लखन - नमहर हेबहीन तहन हेतौ।
स्ंातोष - हम नमहर नै छिऐे। एतेटा तऽ भऽ गेलिऐ। आब बियाह कहिया हेतै ?
लखन - बीस साल बाद हेतौ।
स्ंातोष - बीस साल बाद बूढ़े भऽ जेबै तऽ बियाह क के की हेतै ? हम आइए करब।
लखन - आइ तोरा लाए लड़िकी कहां छै ?
स्ंातोष - आइं हौ पापा तोरा लाए लड़िकी छै आ हमरा लाए नै छै। केकरोसे कऽ लेबै।
लखन - केकरासे करबिहीन ?
स्ंातोष - मौगी सब औतै न तऽ ओइमे जे सबसे मोटकी मौगी हेतै ; ओकरेसे करबै। दूधो खूब पीबै , नम्हरो हेबै आ मोटेबो करबै। पापा हौ , हमरा लोकनियामे तोरे रह पड़तह।
लखन - बेस रहबौ बौआ। ( जगमे पानि आ गिलास लऽ कऽ संजयक प्रवेश। सभ कियो पानि पीलनि आ हाथ-मूँह धोइ अपन-अपन जगह पर बैसलनि। पंडीजी पूजा पूर्णाहुतिक पश्चात वर लग बैस जलखै कएलाह। )
गणेश - अहाँ सभ विलंब किएक करै छी ? बियाहक मुहुर्त हुसि रहल अछि । हौ हौ जल्दी चलै चलू। कोनो चीजक टेम होइ छै की ने ?
( लड़िकी संड. सरयातीक प्रवेश फेर सभ कियो मंदिर पर गेलाह। सतह पर बिछाएल दरी पर बैसलाह। )
गणेश - आउ लड़िका-लड़िकी, हमरा लग बैसु। ( लखन आ मीना पंडीजी लग बैसैत छथि। पंडिजी दुनुकेँ अपन रमनामा वला चददरि ओढ़ा दैत छथिन्ह। दुन्नुके हाथमे आर्बा चाउर आओर कुश दै छथिन्ह ।)
गणेश - लड़िका - लड़िकी पढु --
मंगलम्् भगवान विष्णु , मंगलम गरूड़ध्वज: !
मंगलम् पुण्डरीकाक्ष , मंगलाय मनोऽहरि: !!
लखन $ मीना - मंगलम्् भगवान विष्णु , मंगलम गरूड़ध्वज: !
मंगलम् पुण्डरीकाक्ष , मंगलाय मनोऽहरि: !!
( पंडीजी तीनि बेर ई मंत्र पढ़ाकऽ अपन बगल मे राखल सेनुरक पुड़िया मे से एक चुटकी सेनूर लड़िकाक हाथ मे देलनि। )
गणेश - बियाहक मुहुर्त बीत रहल छल। तें हम एक्केटा मंत्र सँ बियाह कराए दैत छी। आब सिन्दुरदान होइ य । लड़िका , लड़िकीक मांड. मे सेनूर दियौन ।
( लखन मीनाक मांड. मे सेनूर देलनि। ) आब अपने सभ दुर्वाक्षत दियौन। ( पंडीजी पैध सबहक हाथ मे दुर्वाक्षत देलखिन । )
\ म्ंात्र - 0 आब्रह्मन ब्राह्मणो
मित्राणामुदयस्तव।
( मंत्रक बाद सभ कियो लड़िका-लड़िकी केँ दुर्वाक्षत देलखिन। ) लाउ , दुनु समधि दक्षिणा-पाती। सस्ते मे अहाँ सभ निमहि गेलौं।
( दुनु सतधि एकावन-एकावन टका दक्षिणा देलनि। ) इएह यौ एक्को किलो रौहक दाम नै । खइर जाउ।
मदन - पंडीजी लड़िका - लड़िकीकेँ आशीर्वाद दियौन । ( लड़िका - लड़िकी पंडीजीके पाएर छुबि प्रणाम करैत छथि। पंडीजी आशीर्वाद दैत छथिन्ह । )
मोतिलाल - पंडीजी मोनसँ आशीर्वाद देबै।
गणेश - हँ यौ , दक्षिणे गुणे न आशीर्वाद भेटत। ( सभ कियो जा रहल छथि। )
पटाक्षेप
दृष्य - चार
(स्थान - रामलालक घर । रामलालक दुनु पत्नी लक्ष्मी आ संतोषी घरमे हुनका सेवा कऽ रहल छथि। लक्ष्मी पक्षमे दूगो बेटी-एगो बेटा छैन। छओ भए-बहिन एक्के पब्लिक इस्कूलमे पढ़ै गेल छथि।)
रामलाल - लडकी , सभ धिया-पुता नीक जकाँ घर पर पढ़ै लिखै अछि न ? हम तऽ हम तऽ भिनसर जाइ छी से रातिमे आबै छी। पेटक पूजा तऽ बड पैघ पूजा छै की ने ? हम नै पढ़लहुँ से अखैन पछताइ छी।
लक्ष्मी - छउटाक लक्षण अखैन बड नीक देखै छियै ; अग्रिम जे हुुआए। हमरा सभकेँ पढ़ै कह नै पढ़ै अछि।
रामलाल - छोटकी , अहाँ किछु नै बाजै छी।
संतोषी - दुनु गोटे एक्के बेर देब त ऽ आहाँ की सुनबै आ की बुझाबै ?
रामलाल - कोनो तकलीफ अछि की ?
संतोषी - जेकरा आहाँ सन घरवाला रहतै ; तेकरा तकलीफो हेतै आ अहुँसँ होशगर कड़की छथि। स्वामी , एगो गप्प पूछी ?
रामलाल - एक्के गो किआए , हजारगो पूछिते रहू।
संतोशी - अहाँ , एहेन चिक्कन घरवालीके रहैत दोसर बियाह किआए केलियै ?
रामलाल - बड़कीसँ बेटा होइमे किछु विलंब देखलियै तैं दोसर केलियै।
संतोशी - नै यौ , दोसर गप्प भऽ सकै छै।
रामलाल - हमरा तऽ नै बुझल अछि ; अहीं बाजू दोसर की भ सकै छै ?
संतोशी - अहाँकेँ अहाँकेँ अहाँकेँ एगोसे मोन नै भरल ।
रामलाल - बस करू , बस करू , अहाँ तऽ लाल बुझक्करिछी। अहाँ त अंतर्यामी छी । ओना मोनकेँ जत्त दौड़ेबै ; ओत्त दौड़तै।
मन नही देवता ; मन नही ईष्वर,
मन से बड़ा न कोय ।
मन उजियारा जब जब फैले,
जग उजियारा होय ।। ( इसकुल पोषाकमे सोनिक प्रवेश । )
सोनी - पापा , पापा , इसकुलक फीस दियौ।
रामलाल - माएकेँ कहियौ बुच्ची।
सोनी - माए , इसकूलक फीस दहिन ।
लक्ष्मी - कत्ते फीस लगतौ ?
सोनी - तों नै बुझै छीही छ गो विधार्थीक छ साए टका ।
लक्ष्मी - छोटकी , जाउ ; दऽ दियौ ग।
संतोशी - बेस लेने अबै छी।
( संतोशी अन्दर जाक छ साए टाका आनि सोनीकेँ देलनि आ फेर पति सेवामे भीर गेलीह। )
रामलाल - छोड़ै जाइ जाउ आब । अंगना-घर देखियौ। अहुँ सभकेँ कनी काज होइ छै।
( दुनु पत्नी चलि गेलीह। )
पटाक्षेप
दृष्य - पाँच
( स्थान - रामलालक घर । रामकान्तक संड. बलदेव वार्ड सदस्यक प्रवेश । )
बलदेव - ( दलान पर सँ ) रामलाला भाई , रामलाल भाई।
रामलाल - ( अन्दरे सँ ) इएह अएलहुँ भाई । दलान पर ताबे बैसु । जलखै काएल भए गेल
बलदेव - मुखियोजी अएलाह , कने जल्दीए एबै ।
रामलाल - तहन तुरन्त अएलहुँ। ( हाथ - मुँह पोइछते प्रवेश । प्रणाम-पाती कऽ अन्दर सँ दूटा कुर्सी आनलनि । रामकान्त आ बलदेव कुर्सी पर बैसलनि मुदा रामलाल ठाढ़े छथि । )
रामलाल - मुखियाजी , आइ केमहर सूरूज उगलै ? आइ रामलाल तरि गेल सरकार। कहियौ सरकार हम कोना मोन पड़लहूँ । इनरा आवासवला कोनो गप्प छै की ?
बलदेव - गप्प तऽ इएह छै । मुदा पहिने कुशल-छेम , तहन ने अगिला गप सप। कहु अपन हाल-समाचार ।
रामलाल - अपने सबहक किरपासँ हमर हाल-समाचार बड्ड बढ़ियां अछि। भइ , अपन हाल-चाल कहु।
बलदेव - भाइ एकदम दनदनाई छै।
रामलाल - आ मुखियाजी दिषिका ।
रमाकान्त - हमरो हाल-चाल बड बढ़ियां अछि। ओएह एलेकसन नजदीक छै तें पंचायतमे घुमनाई आवष्यक बुझलहुँ । संडे. संड. अहुँक काज राहाए।
रामलाल - तहन अपने किआए एलियै हमही चलि आबितहुँ ।
रमाकान्त - देखियौ , जनता जनार्दन होइ छै । पहिने जनता तहन न हम। जनता मुखियाकेँ बड आषासँ चुनै छै।
रामलाल - अपने महान छियै । अपनेक आगू हम की बजबै ?
बलदेव - मुखियाजी , कने ओकरो ऐठाम जाइके छै। हिनकर काज जल्दी कऽ दियौन ।
रमाकान्त - तहन दऽ दियौन। ( बलदेव बेगसँ बीस हजार टाका निकालि रामलालकेँ देलखिन । )
रामलाल - ( पाँच साए टाका निकालि ) मुखियाजी , ई अपने राखि लियौ ।
रमाकान्त - नै , ई नै भऽ सकै आए। ई अपने रखियौ । हमरा पेट लाए बहुत फंड छै । कहबी छै - ओएबे खइ जइसे मोंछमे नै ठेकाए ।
रामलाल - भगवान , एहेन मुखिया सगतर होइ।
बलदेव - रामलाल भाइ , जत्त-तत्त सुनै छी अहाँक परिवार चलेनाई आइ-काल्हि असंभव अछि।
रामलाल - सब भबवानक किरपा छैन आ अपन करतब तऽ चाहबे करी।
रमाकान्त - हमरा लोकनि जाइ छी। जाउ , अहुँ अपन काम-काज देखियौ ।
( रमाकान्त आ बलदेवक प्रस्थान )
रामलाल - धन्यवाद बलदेव भाइ , धन्यावाद मुखियाजी एहिना सभ जनता पर खिआल रखबै।
पटाक्षेप
दृष्य - छह
( स्थान - लखनक घर । मीना अपन बेटी रामपरी आ बेटा कृश्णा संड. बैडमिंटन खेल रहल अछि। )
रामपरी - मम्मी , कसिके मारहीन न । कॉर्क नै उड़ै छै ।
मीना - बेसी कसिके मारबौ तऽ कॉर्क पोखिरि मे चलि जेतौ।
रामपरी - मम्मी , मन नै लगै छै। कम-से-कम बौओ जकाँ बमकाही न ?
( मनोजक प्रवेश )
मीना - ओएह , एलौ सरधुआ भाँड़ै लाए ।
रामपरी - आब , दहीन न मम्मी । भाइजी छथिन्ह ।
मीना - भाइजी छथिन्ह । कप्पार छथिन्ह । कॉर्क फुटि जेतौ तऽ आनिके देतौ ?
रामपरी - मम्मी , भाइजी कत्तसँ आनिके देतौ तोंही कह तऽ । आकी पापा आनि देथहीन ।
मीना - पापाकेँ हम जे कहबै से करथुन्ह। तोहर कहल नै करथुन्ह ।
रामपरी - मम्मी , ई गप्प तोहर नीक नै भेलौ आ पापोकेँ नीक नै भेलनि ।
मीना - तों पंचैती करै लाए एलें की बैडमिंटन खेलै लाए एलें ? खेलबाक छौ तऽ खेल नै तऽ जो एत्तसे।
रामपरी - तोंही सब खेल , हमज ाइ छी।
( खीसियाक रामपरीक प्रस्थान रामपरीवला बैटसँ मनोज बैडमिंटन खेल लगै अछि। मीना बैटसँ ओकर मारै लाए छुटै अछि। मनोज बैट छोड़ि कऽ भागि जाइ अछि। फेर दुनु माय-पुत बैटमिंटन खेल लगैत अछि। )
कृश्णा - मम्मी , तोरा दीदी जेकाँ खलल नै होइ छौ। कने पापाकेँ कहबीन सीखा दै लाए से नै।
मीना - बौआ , पापा हमरा की सीखेथुन्ह हमही सीखा दै छियै।
कृश्णा - तेकर माने तों पापा से जेठ छीही ?
मीना - उमरमे भलेंही छोट हाएब मुदा अकलमे निष्चित जेठ।
( संतोशक प्रवेश )
स्ंातोश - हमहुँ खेलबै कृश्णा । ( बैट लऽ कऽ खेल लगै अछि। झटसे मीना संतोशक हाथसँ हाथ मोचरिकऽ बैट लऽ लैत अछि। टुनकीवाला आ मुड़ीमचरूआ कहि बैटसँ मारि लाए दौड़ैम अछि। संतोश भागि जाइ अछि। ओइ पर खीसियाकऽ कृश्णा एक बैट मम्मीकेँ बैसा दैत अछि। )
कृश्णा - तों बड खच्चर छें मम्मी । खेलल-तेलल होइ छौ नहिए आ जमबै छें । अखैन संतोश भाइजी रहितै तऽ खूम बैडमिंटन खेलतौं की नै।
मीना - संतोशबा तोहर भाइजी नै छियौ। जेकर छिऐ से बुझतै । तोरा ओकरासे कोनो मतलब नै।
कृश्णा - किआए मम्मी ? उहो तऽ हमरे पापा के बेटा छिऐ न ? (साभार विदेह)


text:
एहि अंतर्राष्ट्रीय मैथिली कवि सम्मेलन मे भारत, नेपाल, दुबई, सउदी अरब आ कतर के मैथिली कवि शामिल भेलाह.
अंतर्राष्ट्रीय मैथिली कवि सम्मेलन के आयोजन
दहेज मुक्त मिथिला के तरफ सं कएल गेल. कार्यक्रम के संयोजक छलखिन्ह प्रवीण नारायण चौधरी जी.
अंतर्राष्ट्रीय मैथिली कवि सम्मेलन मे गीतकार सियाराम झा सरस, रमेश रंजन, डॉ बूचरू पासवान, डॉ मंजर सुलेमान, प्रो उदय शंकर मिश्र, चंद्र मोहन झा, राम कुमार झा, मणिकांत झा, राम चैतन्य धीरज जी शामिल भेलाह.
एहि अंतर्राष्ट्रीय मैथिलि कवि सम्मलेन मे कविता पाठ करय वाला मे अरविन्द मिश्र नीरज, मनोज शांडिल्य, सुश्री रश्मि,
मणिकांत झा, श्वाति शाकंभरी, अभिमन्यु खान किंशुक, चिन्मय एन सिंह जी शामिल छथिन्ह.
कार्यक्रमक शुरुआत दीप प्रज्वलन सं भेल. दीप प्रज्वलित करखिन्ह रमेश रंजन, धीरेंद्र प्रेमर्षि, श्रीमती करुणा झा आ सुभाषचंद्र झा जी.
एहि पहिल अंतर्राष्ट्रीय मैथिलि कवि सम्मलेन मे पवन जीक संगीत मंडली के ओर से संगीत संध्या कs आयोजन सेहो भेल.
अंतर्राष्ट्रीय मैथिली कवि सम्मलेन मे सहरसा के पत्रकार सुभाषचंद्र झा, कन्हैया जी आ कुमार आशीष जी के सम्मानित सेहो कएल गेलन्हि. हिनका सभ के सम्मानित कएलखिन्ह विराटनगर मे भारतीय दूतावास कार्यालयक प्रशासनिक अधिकारी पीके चमालिया जी.
एहि अवसर पर मैथिली जिंदाबाद डॉट कॉम नाम सं एकटा वेबसाइटक शुभारम्भ सेहो भेल.
समोराह मे अमर नाथ झा, संजीव सिन्हा आ गिरिन्द्र नाथ झाजी सेहो अपन विचार राखलखिन्ह. एहि कार्यक्रम के लेल प्रवीण जीके जतेक प्रशंसा कएल जाए कम होएत. ओ बड़ नीक काज करि रहल छथिन्ह. एहन कार्यक्रम बेर-बेर होबाक चाही.
देखु समारोहक किछ फोटो-
( फोटो क्रेडिट- अमर नाथ झा, संजीव सिन्हा, किसलय कृष्ण आ अमित आनंदजी )


text: कलकत्ता. मैथिली सिनेमाक नीक दिन घूरि रहल अछि. लगातार बहुत रास फ़िल्म बनबाक संगहि मैथिली सिनेमाक समक्ष हॉलक समस्या केर समाधान भ' गेल अछि, एहना बुझना जाइत अछि. किछु दिन पहिने रिलीज़ भेल मैथिल फ़िल्म 'सौतिनक बेटी' केर एक संग सात-आठटा हॉलमे प्रदर्शित होयब अपना आपमे एकटा पैघ उपलब्धि अछि. प्राप्त सूचनाक अनुसार ई फ़िल्म दरभंगे, मधुबनीटा नहि, बेगुसराय आदि जिलामे सफ़लतापूर्वक चलि रहल अछि जे मैथिली सिनेमा आ मैथिली सिनेप्रेमी लेल शुभ संकेत मानल जा सकैत अछि. एसकेवाई फिल्म प्रोडक्शन द्वारा प्रस्तुत मैथिली फिल्म 'सौतिनक बेटी' केर शुभ प्रीमियर दरभंगा/ लहेरियासराय केर प्रसिद्ध लाइट हाउस सिनेमा हॉलमे कएल गेल छल. फिल्मक निर्माता संजय कुमार यादव छथि. धर्मेन्द्र यादव केर निर्देशनमे बनल ई फ़िल्म दर्शक खूब पसिन कयलक. माधव राय, भावना शर्मा, अमरेश अमृत, संगीता यादव, शिव कुमार यादव आदि कलाकार सं सजल एहि फिल्म मे संगीत देने छथि पुनीत शर्मा. फ़िल्मक एकटा खास विशेषता अछि जे मिथिलाक चर्चित गायक माधव राय पहिल बेर कोनो फ़िल्ममे अभिनेताक रूपमे पर्दा पर उतरलाह. (Report/Photo : भास्कर झा)


text:
प्रदेश सरकार केर उदासीनता आ प्रशासनक अकर्मण्यता सं अकच्छ भ' ग्रामीण युवक लोकनि अपनहि हाथ मे कोदारि-छिट्टा ल' सड़क पर माटि फ़ेकब शुरू क' देलनि. मामिला मधुबनी जिला बेनीपट्टी प्रखंड केर त्योंथागढ़ गामक अछि. लगभग दशक भरि पहिने बाढ़ि मे ध्वस्त भेल कठपुलाक स्थान पर 2009 मे सीएम सेतु योजनाक तहति पुलक निर्माण त' भेल मुदा पुल कें सड़क सं बिनु कनेक्ट कएने ठीकेदार निपत्ता भ' गेल. स्थानीय प्रतिनिधि लोकनि सं गोहारि क' गामक लोक जखन थाकि गेल त' स्वयं तैयार भेल अछि.
एहि पुल पर गोबरक ढेरी राखल रहैत छल. लगक बस्तीक महिला लोकनि एहि पर बेस कलाकारी सं गोरहा पथैत छलीह. गोरहा पाथय मे व्यस्त एक महिला सं जखन बात केलहुं त' जवाब भेटल 'उंचका स्थान हइ, सड़क बन्न हइ त' किछुओ काज त' होइ हइ. उंच रहने गोरहा नोकसानी नइ होइ हइ. सड़क चालू होतै त' फेर देखबै कोन ज' गोरहा पाथल होतै.'
ई सड़क बेस महत्वक अछि. एक दिस ई बासोपट्टी कें जोड़ैत अछि त' दोसर बेनीपट्टी-उमगाँव कें जोड़यवला मुख्य सडक पर पहुँचबा हेतु एकमात्र बाट अछि दर्जन भरि गामक लेल. सभ सं नन्दी भौजी चौक जे आस-पासक सभ सं पैघ बाजार अछि, ओतय पहुंचय मे दू-तीन गामक लोक कें सेहो बेस दिक्कत होइ छै. एतबे नहि खिरहर सं मधुबनी यातायात हेतु बस सेवा सेहो एहि सं बेस प्रभावित भ' गेल छैक.
सरपंच वशिष्ट झा मिथिमीडिया कें जनओलनि जे एहि पुल निर्माणक समय मे ठीकेदार टाका ठीक सं खर्च नै केलक. ओ आवाज उठओने छलाह आ अंततः एतेक बरखक बाद गामक लोकक प्रयास सं सड़कक काज शुरू भेल अछि. सरकार आ प्रशासन सं लोक दुखी अछि. मिथिला पलायनक दंश झेलि रहल अछि आ जे किछु लोक गाम मे अछि से मूलभूत सुविधा लेल झखैए.
त्योंथाक मुंबई प्रवासी विजय राय कहैत छथि जे गामक युवक लोकनि बड़का उदाहरण प्रस्तुत केलनि अछि. कनेक तत्परता गाम कें स्वर्ग बना सकैत अछि. हमरा सभ श्रम योग नहि क' सकै छी मुदा प्रवासी ग्रामीण टाका पठा एहन सभ काज मे योगदान अवश्य करथि.
सड़कक ई स्थिति तखन रहल अछि जखन सुशासन बाबू (नीतीश कुमार) दू बेर प्रदेशक मुख्यमंत्री बनल छलाह. ई मात्र एक गामक बात नै छै. मिथिलाक्षेत्र केर गाम-गाम केर यैह स्थिति छै. एकदिस हाइवे आ दोसर दिस जर्जरवे.
गामक दिल्ली प्रवासी सोनल राय अपन ख़ुशी व्यक्त करैत कहलनि अछि जे हम सभ बहुत दिन सं प्रयास करैत छलहुं आ जखन गाम सं ई समाद सुनल, हरखक ठेकान नै रहल. सत्ते आब हमरा सभ कें अपनहि आगू आबय पडत. नेता आ अधिकारी लोकनिक भरोसे किछु ने होयत.
एहि काजक नेतृत्व कएनिहार युवक अमन झा चिंता व्यक्त करैत कहैत छथि जे एहि पूरा काज मे धनक आवश्यकता छैक आ ग्रामीण चंदा पर निर्भरता सेहो. हम सभ शुरू केलहुं अछि मुदा ग्रामीण लोकनि मदति करथि त' सड़क चालू भ' जेतैक.
त्योंथा गामक लोक उदाहरण प्रस्तुत केलक अछि. एहिना जओं गाम-गाम लोक जागि जाएत त' सरकारक प्रति निर्भरता त' कम होयबे करतैक आ तखन प्रतिनिधि लोकनिक निन्न फुजतैक. एहि समस्त उद्योग मे नरेंद्र राय, भवेश राय, श्याम झा, सोनू प्रकाश झा, गोविन्द झा, गोपाल झा, अभिषेक झा सहित ग्रामीण युवकक प्रयास प्रशंसनीय रहल अछि.
— रूपेश त्योंथ


text:
पटना। जेकर उम्मीद छल, भ गेल। उत्पाद मंत्री जमशेद अशरफ कए मंत्रिमंडल स बरखास्त करि देल गेल। ओ शराब घोटाला पर मुख्यमंत्री नीतीश कुमार कए पत्र लिखने छलाह। एहि पत्र कए अखबार मे छपलाकबाद अशरफ क विदाई तय मानल जा रहल छल। जल संसाधन मंत्री विजेंद्र प्रसाद यादव कए उत्पाद मंत्री क प्रभार देल गेल अछि। मुख्यमंत्री अशरफ क आचरण कए मंत्री पद क मर्यादा क प्रतिकूल कहला अछि। मुख्यमंत्री कहला,’ उत्पाद मंत्री जे पत्र हमरा लिखलथि अछि ओकर भाषा आ आचरण मंत्री पद क मर्यादा क अनुरूप नहि छल। हुनकर आरोप क मुख्य सचिव अनूप मुखर्जी स जांच करेलाक बाद हुनका मंत्रिपरिषद स बरखास्त करबा क निर्णय लेल गेल अछि। हमरा लग दोसर कोनो रास्ता नहि छल किया कि मुखर्जी क जांच रिपोर्ट मे कईटा गप मंत्रीक खिलाफ छल। मुख्यमंत्री कहला जे सरकार क कामकाज क एकटा तरीका होइत अछि। मंत्री पद क मर्यादा होइत अछि। पद क गरिमा क ख्याल रखबाक चाही। बिहार बदलबा लेल सब किछु कए बदलए पड़त। कोई मंत्री छथि आ फिजूल मे विपक्ष जेकां चरम विरोध क भाषा सेहो बाजि रहल छथि, दूनू कोना संभव अछि। मुख्यमंत्री क कहला जे अशरफ क पत्र क बिंदुवार जवाब दू दिन पहिने पठा देल गेल अछि। हुनका लग दू दिन क समय छल। सरकार पर विश्वास नहि छलेन त इस्तीफा द सकैत छलाह। एहन मंत्री हम नहि राखि सकैत छी, इ हमर विशेषाधिकार छी। हुनका मंत्रिमंडल स हटा देल गेल अछि। ओ निष्पक्ष जांच क मांग केेने छलाह। मुख्य सचिव स जांच करा देल गेल अछि। आब इ कहब जे मुख्य सचिव निष्पक्ष नहि होइत अछि-कोनो मतलब अछि?
मुख्य पृष्ठ समाचार उत्पाद मंत्री जमशेद अशरफ बरखास्त


text:
नीतीश फेर यात्रा पर
लोकसभा चुनाव मे मिलल भारी कामयाबी सं उत्साहित मुख्यमंत्री नीतीश कुमार राज्य के जनता के आभार जताबय लेल धन्यवाद यात्रा पर निकलि पड़लाह अछि. सात दिन के अपन एहि यात्रा मे रोज कम सं कम तीन लोकसभा क्षेत्र मे जएताह. तीन लोकसभा क्षेत्र मे सं कोनो एकठाम हिनकर सभा सेहो होएत. धन्यवाद यात्रा के शुरूआत बुधदिन दरभंगा... मधुबनी आओर झंझारपुर लोकसभा क्षेत्र सं भेल. यात्रा के दौरान मुख्यमंत्री के संग उप मुख्यमंत्री सुशील कुमार मोदी सेहो रहथिन्ह. यात्रा के पहिन दिन मुख्यमंत्री एक बेर फेर केंद्र सं बिहार के विशेष राज्य के दर्जा देबय के मांग कएलखिन्ह.
Subscribe to: Post Comments (Atom)


text:
प्राप्त खबैर केर मुताविक सेमापुर ओपी थाना क्षेत्रक मिल टोला गाम म' भेल हमला म' एएसआई रूप सँ घायल भ' गेलथि। बताओल जे रहल अछि कि एएसआई विपिन कुमार सिंह स्थानीय बरेटा पंचायत के मिल टोला गाम म' एक विवादित प्रेम विवाह केर जांच करे पहुँचल छला।
अपने क' बता दी कि जांच केर दौरान एकाएक किछु असामाजिक तत्व द्वारा एएसआई पर हमला कायल गेल। बताओल जे रहल अच्छी कि एएसआई विपिन कुमार सिंह के गर्दैन आ देह पर धारदार हथियार सँ वार कायल गेल। आनन- फानन म' घायल एएसआई क' सदर अस्पताल म' भर्ती कराओल गेल। ओतहि, पुलिस अधीक्षक सिद्दार्थ मोहन जैन कहलनि कि पुलिस द्वारा घटना केर खिलाफ प्राथमिकी दर्ज करि अनुसंधान शुरू कायल जे चुकल अछि। आरोपी सभक पहिचान कायल जे चुकल अछि, जिनका सभपर जल्दे कार्रवाई कायल जायत।


text:
मुंबई । विदर्भ क किसान नित्य आत्महत्या कए रहल अछि। एहि ठाम गरीबी आ कर्जक बोझ स कोनो एकटा परिवार दबल नहि अछि। इ तथ्य तहियो साफ छल जहिया राहुल गांधी संसद मे अपन भाषणक दौरान कलावती क नाम लेने छलाह। आइयो ओहि गाम मे कईटा कलावती छथि। मुदा हम सब एकटा कलावतीक दुख कए जानि ओकर निराकरण करबा लेल प्रयत्नशाील भेल छी, जखन कि ‘हमरÓ कलावती अपना सन कई कलावतीक दुख खत्म करबा लेल छटपटा रहल छथि। ओ चुनाव मैदान मे कूदबाक घोषणा केने छलीह, मुदा नाम वापस ल लेलथि। ओ चुनाव मैदान स बाहर भ गेलीह, मुदा इ सवाल जरूर उठा देलथि जे कि मात्र कलावतीक मदद स समस्याक समाधान भ सकैत अछि। कलावतीक चिंता उचित अछि। इ सवाल पहिनो उठल छल जे राहुल अगर कलावती क नामक उल्लेख केलथि त ओकर अर्थ ओ गामक उल्लेख सेहो भ सकैत अछि, एहन मे कलावतीक मदद करबा स ओहि गामक मदद करब बेसी उपयोगी होयत। एक बेर फेर इ गप सामने आयल अछि जे व्यक्तिक मदद करबा स नीक रहत जे कम स कम ओहि गाम क मदद कैल जाए, जाहि मे कलावती सन आओर मौगी जीवन स हारि रहल अछि। अर्थात सुलभ क सहायता मात्र कलावती कए किया? किया ने ओहि राशि कए पूरा गाम मे बांटि देल जाए, जाहि स मात्र कलावतीक नहि बल्कि ओकरा संग-संग आओर मौगीक जीवन बदलि सकैत अछि। एक प्रकार स देखल जाए त सुलभक मदद कलावती कए ओ तमाम मौगीक सामने नकारात्मक छवि बनेबा मे मदद पहुंचेलक अछि। आइ कलावती पर आरोप लागि रहल अछि जे अपन जीवन सुधरलाक बाद ओ अनका बिसरी गेलीह। सुलभक मदद कलावती कए अपने लोक क कतार स अलग करि देलक। एक तरहे इ मदद कलावतीक लेल गलाक घेघ बनि गेल अछि। ओ अपने समाज मे अलग-थलग भ गेलीह। एहन मे अपना सन आओर मौगीक लेल हुनक प्रयास कए गलत नहि कहल जा सकैत अछि। सुलभ कए कोनो हक नहि छैक जे कलावती कए अमीर बना कए हुनका सामाजिक तौर पर अपने समाज स अलग-थलग करि देल जाए। एहि स त नीक रहत जे थोड़-थोड़ टका पूरा गामक ‘कलावतीÓ मे बांटल जाए, जाहि स कलावतीक चिंता क निराकरण क संग-संग पूरा गाम मे आर्थिक समरसता कायम भ सकत। सुलभ परिवार आ विशेष तौर पर विंदेश्वर पाठक कए एहि पर विचार करबाक अनुरोध करब जे हुनकर मदद मात्र कलावती क लेल भेला स ओहि गाम मे जीवन स हारि रहल आओर मौगीक लेल ‘त्रासदीÓ त अछि ये कलावतीक लेल सेहो एकटा दंड समान भ गेल अछि। ताहि लेल कलावतीक चिंताक कए देखैत ओ अपन मदद कए ओहि गाम लेल देबाक घोषणा करथि। जाहि स ओहि गाम मे सामाजिक तौर पर अलग-थलग भ चुकल कलावती एक बेर फेर समाजक अंग बनि सकथि आ हुनका पर लागल स्वार्थीक कलंक सेहो मिटा सके।
मुख्य पृष्ठ समाचार सुलभ दूर करै कलावतीक चिंता


text:
गरीब रथ अखन आओर इंतज़ार
गरीब रथ के चलय के लेल लोक के अखन आओर इंतज़ार करय पड़ि सकैत अछि. दिल्ली में जारी राजनीतिक संकट के कारणे आब गरीब रथ के 20 तारीख सं शुरू नहिं होय के उम्मीद अछि. राजनीतिक उठापटक के कारण रेलमंत्री लालू प्रसाद यादव के जयनगर आबि एकरा शुरू करनाय मुश्किल छनि. कहि सकय छी अखन एहि ट्रेन के चलय के जतरा नहिं बनल अछि. आब देखु सरकार बचय अ कि जाय अ. सरकार बचत त लालू जी जल्दीए अएताह झंडा दिखाबय लेल. नहिं त एक बेर फेर लटकि जाएत मामला. लोकक माननाय छलन्हि जे एहि ट्रेन के चलला सं दिल्ली के संग- संग जयनगर सं दरभंगा...समस्तीपुर जनाय सुविस्तगर भs जाएत. किएक तs बड़ी लाइन बनलो पर अखन धरि ट्रेन के टाइम टेबल ठीक नहिं छै. तीन-तीन...चारि चारि घंटा घरि ट्रेनक इंतजार करय पड़ैत छै. कइ बेर तs ट्रेन के इंतजार करय सं नीक पैदल चलि जनाय बुझाइत अछि. हमरे लिअ. किछ दिन पहिने मधुबनी गेल छलहुं. मधुबनी सं राजनगर जाइ के छल. स्टेशन पर पहुंचला पर पता चलल जे ट्रेन चारि घंटा लेट अछि. आब कि करल जाय. ताबैत में स्टेशन पर राजनगर के जान-पहचान वाला तीन टा लड़का मिलि गेल. सभ लोकनि तय कएलौं जे इंतजार करय सं नीक पैदल चलल जाय. हम चारु गोटे हंसैत बतियाएत... रेलक पटरी पकड़ि राजनगर लेल विदा भेलहुं. रास्ता में कुसियार खाएत दु घंटा में राजनगर पहुंच गेलहुं. ट्रेन आबय सं दु घंटा पहिने. ओ त हम सभ युवक छलहुं ताहि लेल पटरी काते कात चलि गेलहुं. मुदा परिवार के संग... नेना-भुटका के संग लs एना नहिं भs सकैत अछि. आओर रोज- रोज एना पैदल नहिं जा सकय छी. बड़ी लाइन बनला के बाद जयनगर सं दरभंगा आओर समस्तीपुर के बीच दु- तीन टा लोकल ट्रेन आओर चलाबय के जरूरत छै. तखन जा क एहि ठामक लोकक परेशानी किछ कम होएत.
Subscribe to: Post Comments (Atom)


text:
कैदी के हाथ मे कूची
कैदी आओर मिथिला पेंटिंग. दुनु मे कोनो मेल नहिं देखाअत अछि. एकबेर त विश्वास नहिं होएत अछि. मुदा मोतिहारी जेल मे कैदी के मिथिला पेंटिंग बनाबैत देखि एहि पर यकीन करय पड़त. एहि जेल मे किछ कैदी मिथिला पेंटिंग सीख रहल छथिन्ह. कैदी सुधार... जेल सुधार के दिशा मे ई नीक कदम कहल जा सकैत अछि. ई एहि लsक आओर नीक गप्प अछि जे जेहि हाथ मे हथियार होएत छल ओहि मे कूची...पेंसिल अछि. आओर सभ सं पैघ गप्प त ई जे कैदी सभ खूब मन लगा कs मिथिला पेंटिंग सीख रहल छथिन्ह. अपन पहिलका जिनगी के भूलय लेल ई नीक काज अछि. एहि सं हुनका सभ के नवका जीवन शुरू करय के एकटा मौका मिलतन्हि. अपन गलती के सुधारय के मौका मिलतन्हि. एहि के लेल जेल प्रशासन सेहो बधाई के पात्र अछि जे ओ एहि तरहल नीक कदम उठौलक. ओना कहल जाएत अछि जे छोटका-मोटका अपराध कsक जेल गेला के बाद अपराधी पिजाsक... पक्का भs क बाहर आबैत अछि. मुदा जेल प्रशासन के एहि प्रयास के बाद आब कैदी एकटा नीक इंसान बनि बाहर आएत. आओर लोक के सेहो एहन लोक के सुधरय के पूरा मौका देबाक चाही.
Subscribe to: Post Comments (Atom)


text:
दरअसल, नगर थाना मे पंचायती राज मंत्री कपिल देव कामत के बेटा आनंद कुमार ऐही मामला मे कैल्हि शुक्र दिन F.I.R दर्ज करेलनि। लिखित शिकायत मे पांच लाख टाका नहि देबा पर गोली मारबाक धमकी देबाक आरोप लगाओल गेल छल। नगर थाना पुलिस तुरंत कार्रवाई करैत आरोपी सोनू सिंह क' गिरफ्तार क' लेलनि।
प्राप्त खबैर केर मुताबिक पुलिस कैल्हि देर सांझ एक होटल सँ आरोपी क' गिरफ्तार केलनि जखनकि एक आन आरोपी बंटी सिंह केर गिरफ्तारी लेल पुलिस सघन छापामारी क' रहल अछि। प्राप्त जानकारी केर मुताबिक दुनु आरोपी खजौली थाना क्षेत्रक रहिवासी छथि।
एहि मामला केर संबंध मे दर्ज एफआईआर केर मुताबिक सोनू मंत्री व हुनकर बेटा क' गुरु दिनक राति करीब 09:45 मे फोन करि कहलनि कि मधुबनी कांड मे पैरवी नहि करबाक लेल ई धमकी देल गेल छल।
ऐही मामला मे एसपी दीपक बर्णवाल कहलनि कि मंत्री कपिलदेव कामत आ हुनकर पुत्र आनंद कुमार केर शिकायत पर नगर थाना मे दुनु आरोपी केर खिलाफ एफआईआर दर्ज कायल गेल अछि। बंटी आओर सोनू पर मंत्री के सरकारी मोबाइल पर फोन करि टाका मांगबाक आओर टाका नहि देबा पर गोली मारबाक धमकी केँ आरोप अछि।


text:
पटना । बिहार विधानसभा मे विरोधी दल क नेता अब्दुल बारी सिद्दीकी चारि हजार करोड़ क कथित बिजली घोटालाक सीबीआई जांच क मांग केलथि अछि। सिद्दीकी पटना आओर ओकर आसपास कईटा औद्योगिक प्रतिष्ठान द्वारा पैघ पैमाना पर बिजली चोरी क मामले मे बिजली बोर्ड क तत्कालीन अध्यक्ष स्वपन मुखर्जी आ बोर्ड क किछु अभियंता क संलिप्तता क आरोप लगेलथि अछि।
विरोधी दल नेता कहला जे एहि मामला क पर्दाफाश करनिहार विद्युत निगरानी क तत्कालीन एडीजी आनंद शंकर कए पद स हटा देल गेल। हुनकर जगह पर मनोज नाथ कए आनल गेल जे सबटा आरोपितक खिलाफ निगरानी थाना मे मुकदमा दर्ज करेलथि त हुनको बाहर क रास्ता देखा देल गेल। एहि पूरा मामला मे अब्दुल बारी सिद्दीकी मुख्यमंत्री नीतीश कुमार कए पत्र लिखकए सीबीआई जांच क मांग केलथि अछि।
की अछि मामला: पटना क लग पास स्थित दादी जी स्टील लिमिटेड मे 6 मई 2008 कए निगरानी परिषद विद्युत कोषांग क दिस स कैल गेल छापेमारी क हवाला दैत नेता प्रतिपक्ष कहला जे ओहि छापेमारी मे बिजली चोरी क पैघ मामला पकडल गेल छल आ जब्त मीटर कए भोपाल मे भेल जांच मे 13 बेर छेड़छाड़ क गप सामने आयल छल। एकर बाद दादी जी स्टील लिमिटेड क विरुद्ध 16 सितंबर कए कांड संख्या 69/2008 क तहत विद्युत अधिनियम क धारा 135, 138 आ दोसर संबंधित धारा मे मुकदमा दर्ज कैल गेल।
पत्र मे कहल गेल जे 6 मई कए छापेमारी भेलाक बाद बिजली बोर्ड 2 जून कए विद्युत संहिता क अध्याय 11.4 क तहत स्वैच्छिक घोषणा क योजना शुरू करि देलक। एहि योजना क तहत कोई उपभोक्ता यदि स्वेच्छा स मीटर या ओकर सील मे छेड़छाड़ क संबंध मे घोषणा करैत अछि त ओकरा विरुद्ध मुकदमा दर्ज नहि कैल जाएत। आओर कोनो दंडात्मक शुल्क सेहो नहि लेल जाएत।
सिद्दीकी कहला जे एहि योजना क जरिए इरादतन कैल गेल बिजली चोरी कए गैर इरादतन आओर स्वैच्छिक घोषणा क मामला बनाकए 20 करोड़ क जुर्माना राशि क बदला मे केवल 1 करोड़ 70 लाख क राशि लकए मामला कए सलटा देल गेल। पत्र मे कहल गेल अछि जे एहि साजिश कए पर्दाफाश करैत विद्युत निगरानी क तत्कालीन एडीजी मनोज नाथ बिजली बोर्ड क तत्कालीन अध्यक्ष क विरुद्ध जखन निगरानी थाना मे कांड संख्या 34/2009 दर्ज करैत सरकार स अभियोजन क स्वीकृति गंगलाह त हुनका इ नहि भेटल, उल्टे बोर्ड अध्यक्ष कए हाई कोर्ट मे मामला उठेबा लेल पर्याप्त समय द देल गेल। सिद्दीकी एहन 52टा आओर प्रतिष्ठान द्वारा कुल चारि हजार करोड़ क बिजली चोरी क मामला कए रफा-दफा करबाक कथित घोटाला क सीबीआई जांच क मांग केलथि अछि।
अब्दुल बारी सिद्दीकी कहला जे नीतीश सरकार बिजली आपूर्ति मे पक्षपात करि रहल अछि। मुख्यमंत्री क गृह जिला नालंदा, ऊर्जा मंत्री क गृह जिला सुपौल आओर राजधानी पटना मे जतए 16 घंटा स 24 घंटा बिजली उपलब्ध अछि, ओतहि बाकी जिला मे रहनिहार लोक कए एक घंटा ठीक स बिजली नहि भेट रहल अछि। विपक्ष क नेता कहला जे एहि वजह स राज्य क विभिन्न जगह पर लोक क आक्रोश फूट रहल अछि। सिद्दीकी कहला जेनीतीश सरकार क छह माह पूरा भेलाक बाद राजद एहि मामला मे सड़क पर उतरबा लेल तैयार अछि।
बिजली घोटाला क सीबीआई जांच हुए : सिद्दीकी
पटना । बिहार विधानसभा मे विरोधी दल क नेता अब्दुल बारी सिद्दीकी चारि हजार करोड़ क कथित बिजली घोटालाक सीबीआई जांच क मांग केलथि अछि। सिद्दीकी पटना आओर ओकर आसपास कईटा औद्योगिक प्रतिष्ठान द्वारा पैघ पैमाना पर बिजली चोरी क मामले मे बिजली बोर्ड क तत्कालीन अध्यक्ष स्वपन मुखर्जी आ बोर्ड क किछु अभियंता क संलिप्तता क आरोप लगेलथि अछि।


text:
कियो धर्मक नाम पर कियो जातिक नाम पर
कियो पैघक नाम पर कियो छोटक नाम पर
एहि समाजक किछू भलमानुस लोक
अपने मे कऽ लेने छथि बँटवारा।
हे यौ समाजक कर्ता-धर्ता लोकनि
किएक करेलहुॅं अपने मे बटवारा
आई धरि की भेटल एतबाक ने
छोट पैघक नाम पर अपने मे मैथिलक बॅंटवारा।
आई धरि शोक संतापे टा भेटल
आबो तऽ बंद करू एहेन बँटवारा
नहि तऽ फेर अलोपित भ जाएत
मिथिलांचलक एकटा ओ मैथिल धु्रवतारा।
हे यौ मिथिला केर मैथिल
जूनि करू अपने मे बँटवारा
ई मिथिला धाम सबहक थिक
एक दोसर केर सम्मान करू ई बड्ड निक।
हम कहैत छी मैथिलक कोनो जाति नहि
सभ गोटे एक्के छथि मिथिलाक धु्रवतारा
नहि कियो पैघ नहि कियो छोट
आई सभ मिलि लगाउ एकटा नारा।
कहबैत छी बुझनुक मनुक्ख मुदा
बँटवारा कऽ तकैत छी अपने टा सूख
एक बेर सामाजिक एकता लेल तऽ सोचू
गोत्र सगोत्रक फरिछौट मे आबो तऽ ओझराएब छोरू।
हम छी मिथिला केर मैथिल
हमर ने कोनो जाति अछि
सभ मिली मिथिला केर मान बढ़ाएब
आई सभ सॅं "किशन" एतबाक नेहोरा करैत अछि।
एक्कईसम शताब्दी नवका एकटा ई सोच
नहि कोनो भेदभाव नहि कोनो जाति-पाति
सभ मिली हॅसी खुशी सॅं करब एकटा भोज
एक्के छी सभ मैथिल गीत गाउ आई भोरे-भोर।
सबहक देहक खून एक्के रंग लाल अछि
मुदा तइयो जातिक नाम पर बँटवारा भऽ गेल अछि
सपत खाउ आ सभ मिली लगाउ एकटा नारा
आब नहि करब धर्म जातिक नाम पर हिंदुस्तानक बँटवारा।
लेखक:- किशन कारीग़र


text:
जानकारी केर मुताबिक, प्लॉट बीजेपी विधायक दिलीप कुमार जायसवाल, संजीव चौरसिया आर लाल बाबू प्रसाद केँ नाम पर कीनल गेल अछि। चौरसिया इ गप स्वीकार केलन्हि आर कहलनि कि पार्टी केँ केंद्रीय नेतृत्व हुनका पार्टी ऑफिस केर निर्माण लेल जमीन किनबाक लेल कहने छल। ओतहि सुशील कुमार मोदी कहला कि सभ डील पूरा पारदर्शी तरिका सँ भेल अछि।
जेडी(यू) एहि मामला केर न्यायिक जांच केँ संगे - संग जॉइंट पार्लियामेंटरी कमिटी द्वारा पूछताछ केर मांग केलन्हि। पार्टी संदेह जाटौलनि कि मामला काला धन सँ जुडल अछि। पार्टी प्रवक्ता संजय सिंह आर नीरज कुमार कहला कि जमीन केर रजिस्ट्री सँ जुड़ल दस्तावेज देखबाक बाद एहेन बुझा रहल अछि कि पार्टी के केंद्रीय नेतृत्व दिस सँ कुनु योजना के तहत इ जमीन किनबाक आदेश देल गेल छल। बीजेपी लाखीसराय जिला म' 6 सितंबर क', मधुबनी आर मधेपुरा म' 14 सितंबर क', किशनगंज आर अरवल म' 19 सितंबर क' जमीन किनने अछि। एहि खरीदारी म' पार्टी कुल 4.7 करोड़ टक्का खर्च केना अछि।
ओनाकि प्रधानमंत्री नरेंद्र मोदी एहि मामला म' स्पष्टीकरण द' देना छैथ। हुनकर कहब छैन्ह कि जमीन सभक लेल पेमेंट RTGS द्वारा कायल गेल अछि, जे पूरा तरहे पारदर्शी तरीका अछि। एहि मामला म' कांग्रेस सेहो बीजेपी पर निशाना साधने अछि।


text:
महादुर्गाक समष्टि एवं व्यष्टि उपासनाक पद्धतिः वैकृतिकं रहस्यम्
नवम्बर १७, २०१७.
आध्यात्मिक परिचर्चाः वैकृतिकं रहस्यम्
ॐ श्री दुर्गायै नमः!!
आस्थावान् भक्त हेतु विगत किछु समय सँ आदिशक्ति जगदम्बाक विभिन्न स्वरूपक रहस्य आदिक बारे दुर्गा सप्तशतीक पूर्वार्घ मे उल्लेखित स्तोत्र सभक अनुवाद रखैत आबि रहल छी। वैकृितिकं रहस्यम् अन्तर्गत ऋषि द्वारा जिज्ञासू राजन सँ भगवतीक पूजाक विधान केर वर्णन कयल गेल अछि।
इत्युक्तानि स्वरूपाणि मूर्तीनां तव पार्थिव।
उपासनं जगन्मातुः पृथगासां निशामय॥वैकृतिकं रहस्यम्-१७॥
महालक्ष्मीर्यदा पूज्या महाकाली सरस्वती।
दक्षिणोत्तरयोः पूज्ये पृष्ठतो मिथुनत्रयम्॥१८॥
विरञ्चिः स्वरया मध्ये रुद्रो गौर्या च दक्षिणे।
वामे लक्ष्म्या हृषीकेशः पुरतो देवतात्रयम्॥१९॥
अष्टादशभुजा मध्ये वामे चास्या दशानना।
दक्षिणेऽष्टभुजा लक्ष्मीर्महतीति समर्चयेत्॥२०॥
अष्टादशभुजा चैषा यदा पूज्या नराधिप।
दशानना चाष्टभूजा दक्षिणोत्तरयोस्तदा॥२१॥
कालमृत्यु च सम्पूज्यौ सर्वारिष्टप्रशान्तये।
यदा चाष्टभुजा पूज्या शुम्भासुरनिबर्हिणी॥२२॥
नवास्याः शक्तयः पूज्यास्तदा रुद्रविनायकौ।
नमो देव्या इति स्तोत्रैर्महालक्ष्मीं समर्चयेत्॥२३॥
अवतारत्रयार्चायां स्तोत्रमन्त्रास्तदाश्रयाः।
अष्टादशभुजा चैषा पूज्या महिषमर्दिनी॥२४॥
महालक्ष्मीर्महाकाली सैव प्रोक्ता सरस्वती।
ईश्वरी पुण्यपापानां सर्वलोकमहेश्वरी॥२५॥
महिषान्तकरी येन पूजिता स जगत्प्रभुः।
पूजयेज्जगतां धात्रीं चण्डिकां भक्तवत्सलाम्॥२६॥
अर्घ्यादिभिरलंकारैर्गन्धपुष्पैस्तथाक्षतैः।
धूपैर्दीपैश्च नैवेद्यैर्नानाभक्ष्यसमन्वितैः॥२७॥
रुधिराक्तेन बलिना मांसेन सुरया नृप।
(बलिमांसादिपूजेयं विप्रवर्ज्या मेरिता॥
तेषां किल सुरामांसैर्नोक्ता पूजा नृप क्वचित्।)
प्रणामाचमनीयेन चन्दनेन सुगन्धिना॥२८॥
सकर्पूरैश्च ताम्बूलैर्भक्तिभावसमन्वितैः।
वामभाऽग्रतो देव्याश्छिन्नशीर्षं महासुरम्॥२९॥
पूजयेन्महिषं येन प्राप्तं सायुज्यमीशया।
दक्षिणे पुरतः सिंहं समग्रं धर्ममीश्वरम्॥३०॥
वाहनं पूजयेद्देव्या धृतं येन चराचरम्।
कुर्याच्च स्तवनं धीमांस्तस्या एकाग्रमानसः॥३१॥
ततः कृताञ्जलिर्भूत्वा स्तुवीत चरितैरिमैः।
एकेन वा मध्यमेन नैकेनेतरयोरिह॥३२॥
चरितार्धं तु न जपेज्जपञ्छिद्रमवाप्नुयात्।
प्रदक्षिणानमस्कारान् कृत्वा मूर्ध्नि कृताञ्जलिः॥३३॥
क्षमापयेज्जगद्धात्रीं मुहुर्मुहुरतन्द्रितः।
प्रतिश्लोकं च जुहुयात्पायसं तिलसर्पिषा॥३४॥
जुहुयात्स्तोत्रमन्त्रैर्वा चण्डिकायै शुभं हविः।
भूयो नामपदैर्देवीं पूजयेत्सुसमाहितः॥३५॥
प्रयतः प्राञ्जलिः प्रह्वः प्रणम्यारोप्य चात्मनि।
सुचिरं भावयेदीशां चण्डिकां तन्मयो भवेत्॥३६॥
एवं यः पूजयेद्भक्त्या प्रत्यहं परमेश्वरीम्।
भुक्त्वा भोगान् यथाकामं देवीसायुज्यमाप्नुयात्॥३७॥
यो न पूजयते नित्यं चण्डिकां भक्तवत्सलाम्।
भस्मीकृत्यास्य पुण्यानि निर्दहेत्परमेश्वरीम्॥३८॥
तस्मात्पूजय भूपाल सर्वलोकमहेश्वरीम्।
यथोक्तेन विधानेन चण्डिकां सुखमाप्स्यसि॥३९॥
(इति वैकृतिकं रहस्यम् सम्पूर्णम्)
उपरोक्त समस्त श्लोक केर माध्यम सँ ऋषि जिज्ञासू राजन सँ वर्णन ई कय रहला अछि जे शक्ति – महालक्ष्मी, महाकाली एवं महासरस्वतीक पूजा-आराधना कोन विधि सँ करी। एकर सम्पूर्ण अनुवाद काल्हि या क्रमशः राखब। ताबत धरि श्लोक केर एक-एक शब्द केँ बुझबाक प्रयास करू। मैथिली भाषाक अधिकांश शब्द स्वयं संस्कृत समान होयबाक कारणे ढंग सऽ सन्धि-विच्छेद करैत अर्थ बुझल जा सकैत छैक। आशा करैत छी जे गंभीर पाठक एहि समस्त स्वाध्यायांश सँ लाभ उठा रहल होयब।
पैछला दिन अपने वैकृतिकं रहस्यम् केर श्लोक १७ सँ आखिर ३९म धरि सिर्फ संस्कृत मे देखने-पढने रही। आइ, अनुवाद दिश चलीः
राजन! एहि तरहें अहाँ सँ महाकाली आदि तिनू मूर्तिक स्वरूप बतेलहुँ, आब जगन्माता महालक्ष्मीक तथा महाकाली आदि तिनू मूर्तिक पृथक्-पृथक् उपासना श्रवण करू।
जँ महालक्ष्मीक पूजा करबाक हो, त हुनका मध्य मे स्थापित कय केँ हुनकर दक्षिण (दाहिना भाग) तथा वाम भाग मे क्रमशः महाकाली आ महासरस्वती केर पूजन करक चाही आर पृष्ठभागमे तिनू युगल देवता लोकनिक पूजा करक चाही। महालक्ष्मीक ठीक पाछाँ मध्यभाग मे सरस्वतीक संग ब्रह्माजीक पूजा करू। हुनकर दक्षिण भाग मे गौरीक संग रुद्र केर पूजा करू तथा वामभाग मे लक्ष्मी सहित विष्णु भगवान् केर पूजा करू।
महालक्ष्मी आदि तिनू देवी केर समान निम्नाङ्कित तीन देवीक सेहो पूजा करक चाही। मध्यस्थ महालक्ष्मीक आगाँ मध्यभाग मे अठारह भुजा (हाथ) वाली महालक्ष्मीक पूजा करू। हुनकर वाम भाग मे दस मुख (मुंह) वाली महाकालीक तथा दक्षिण भाग मे आठ भुजा (हाथ) वाली महासरस्वतीक पूजा करू।
राजन! जखन केवल अठारह भुजावाली महालक्ष्मी अथवा दशमुखी कालीक या अष्टभुजा महासरस्वतीक पूजा करक हो, तखन सब अरिष्ट सभक शान्तिक लेल हिनक दक्षिणभाग मे कालक आर वामभाग मे मृत्युक सेहो भलीभाँति पूजा करक चाही।
जखन शुम्भासुरक संहार करयवाली अष्टभुजा देवीक पूजा करक हो, तखन हुनका संग हुनक नौ शक्तिक आर दक्षिणभाग मे रुद्र एवं वामभाग मे गणेशजीक सेहो पूजा करक चाही। (ब्राह्मी, माहेश्वरी, कौमारी, वैष्णवी, वाराही, नारसिंही, ऐन्द्री, शिवदूती तथा चामुण्डा – यैह नौ शक्ति थिकीह।)
‘नमो देव्यै…’ आदि स्तोत्र सँ महालक्ष्मीक पूजा करक चाही। तथा हुनक तीन अवतारक पूजाक समय हुनकर चरित्र मे जे स्तोत्र आर मन्त्र आयल अछि, ताहि केर उपयोग करक चाही।
अठारह भुजावाली महिषासुरमर्दिनी महालक्ष्मी टा विशेषरूप सँ पूजनीय छथि, कियैक तँ वैह महालक्ष्मी, महाकाली तथा महासरस्वती कहाएत छथि। वैह पुण्य पापक अधीश्वरी तथा सम्पूर्ण लोकक महेश्वरी थिकीह। जे महिषासुरक अन्त करयवाली महालक्ष्मीक भक्तिपूर्वक आराधना केलक अछि, वैह संसारक स्वामी थिक। तैँ जगत् केँ धारण करयवाली भक्तवत्सला भगवती चण्डिकाक अवश्य पूजा करक चाही।
अर्घ्य आदि सँ, आभूषण सँ, गन्ध, पुष्प, अक्षत, धूप, दीप तथा नाना प्रकारक भक्ष्य पदार्थ सँ युक्त नैवेद्य सँ, रक्तसिञ्चित बलि सँ, मांस सँ तथा मदिरा सँ सेहो देवीक पूजा होएत छन्हि। राजन! बलि आर मांस आदि सँ कयल जायवला पूजा ब्राह्मण केँ छोड़िकय कहल गेल अछि, हुनका लेल मांस आ मदिरा सँ पूजाक विधान कतहु नहि अछि।
प्रणाम, आचमनक योग्य जल, सुगन्धित चन्दन, कपूर तथा ताम्बूल आदि सामग्री सब केँ भक्तिभाव सँ निवेदन कय केँ देवीक पूजा करक चाही। देवी केर सोझाँ बायाँ भाग मे कटल मस्तकवाला महादैत्य महिषासुरक पूजा करक चाही, जे भगवतीक संग सायुज्य प्राप्त कय लेलक। ताहि तरहें देवीक सामने दक्षिण भाग मे हुनक वाहन सिंहक पूजा करक चाही, जे सम्पूर्ण धर्मक प्रतीक आ षड्विध ऐश्वर्य सँ युक्त अछि। वैह एहि चराचर जगत् केँ धारण कय केँ रखने अछि।
तदनन्तर बुद्धिमान् पुरुष एकाग्रचित्र भऽ देवीक स्तुति करय। फेर हाथ जोड़िकय तिनू पूर्वोक्त चरित्र द्वारा भगवतीक स्तवन करय। जँ कियो एक्के गोट चरित्र सँ स्तुति करय चाहय त केवल मध्यम चरित्रक पाठ सँ कय लियय; मुदा प्रथम आर उत्तर चरित्र सँ एक टा केँ पाठ नहि करय। आधा चरित्रक सेहो पाठ करब मना अछि। जे आधा चरित्रक पाठ करैत अछि, ओकर पाठ सफल नहि होएत छैक। पाठ समाप्तिक बाद साधक प्रदक्षिणा आर नमस्कार करय तथा आलस्य छोड़िकय जगदम्बाक उद्देश्य मस्तकपर हाथ जोड़य आर हुनका सँ बेर-बेर त्रुटि या अपराधक लेल क्षमा-प्रार्थना करय। सप्तशतीक प्रत्येक श्लोक मन्त्ररूप अछि, ताहि सँ तिल आर घृत मिलल खीर केर आहुति दियय। अथवा सप्तशती मे जे स्तोत्र आयल अछि, ताहि केर मन्त्र सँ चण्डिकाक लेल पवित्र हविष्य सँ हवन करय। होमक पश्चात् एकाग्रचित्त भ महालक्ष्मी देवीक नाम-मन्त्रक उच्चारण करैत फेरो-फेरो हुनकर पूजा करय। तत्पश्चात् मन आर इन्द्रिय केँ वश मे राखैत हाथ जोड़ि विनीत भाव सँ देवी केँ प्रणाम करय आर अन्तःकरण मे स्थापित कय केँ ओहि सर्वेश्वरी चण्डिका देवी केर देर समय धरि चिन्तन करय। चिन्तन करैत-करैत हुनकहि मे तन्मय भऽ जाय। एहि तरहें जे मनुष्य प्रतिदिन भक्तिपूर्वक परमेश्वरीक पूजा करैत अछि, ओ मनोवाञ्छित भोग आदि केँ भोगिकय अन्त मे देवीक सायुज्य प्राप्त करैत अछि।
जे भक्तवत्सला चण्डीक प्रतिदिन पूजन नहि करैत अछि, भगवती परमेश्वरी ओकर पुण्य केँ जराकय भस्म कय दैत छथिन। तैैँ, हे राजन! अहाँ सर्वलोकमहेश्वरी चण्डिकाक शास्त्रोक्त विधि सँ पूजा करू। एहि सँ अहाँ केँ सुख प्राप्त होयत।
पूर्वोक्त प्राकृतिक या प्राधानिक रहस्य मे कारणात्मक प्रकृतिभूता महालक्ष्मीक स्वरूप तथा अवतारक वर्णन कयल गेल छल। एहि प्रकरण मे विशेषरूप सँ प्रकृतिसहित विकृतिक ध्यान, पूजन, पूजनोपचार तथा पूजनक महिमाक वर्णन भेल अछि। तैँ एकरा वैकृतिकं रहस्यम् कहल गेल अछि। एहि मे सप्तशती मे पहिनहि वर्णित तीन चरित्र मे वर्णित महाकाली, महालक्ष्मी आ महासरस्वतीक ध्यानक वर्णन कयल गेल अछि; एतय महाकाली दशभुजा, महालक्ष्मी अष्टादशभुजा तथा महासरस्वती अष्टभुजा छथि।


text:
सरोज मंडल कृत् दोसर मैथिली एल्बम ‘परदेश’ केर तैयारी पूरा – राजविराज मे जल्दिये होयत लांचिंग
विराटनगर, अक्टूबर १७, २०१७. मैथिली जिन्दाबाद!!
मैथिली गीत-संगीत आब गाम-टोल आ ग्रामीण समाज सँ बाहर वीडियो एल्बम् – डीजे ट्रैक आ सिडी युग मे प्रवेश पाबि गेल अछि। कतेको रास मैथिली गीतक सिडी बाजार मे आ यूट्युब चैनल आदि पर तहलका मचा रहल अछि। एहि क्रम मे नेपालीय मिथिलाक सप्तरी जिला निवासी सरोज मंडल द्वारा गीत लेखन सँ प्रारम्भ करैत एल्बम प्रकाशनक काज सेहो कयल गेल अछि। सरोज मंडल बहुत कम उमेर सँ मैथिली तथा नेपाली मे गीत-कविता लेखन करैत छलाह, जे बाद मे हुनका एकटा स्थापित गीतकार केर रूप मे लोकप्रियता दियौलकनि। हाल ओ अपन रोजगारक सिलसिला मे मलेशिया प्रवास पर रहितो मातृभाषा मैथिली मे गीत लेखन, एल्बम निर्माण आ प्रकाशनक कार्य अत्यन्त मनोयोग सँ कय रहल छथि। ‘अहाँ केर याद’ नामक अत्यन्त सफल आ प्रसिद्ध एल्बम उपरान्त सरोज मंडल केर लिखल ई दोसर एल्बम ‘परदेश’ जल्दिये विमोचन कयल जेबाक समाचार अछि।
पैछला किछु दिन सँ मोरंग जिलाक विभिन्न स्थान पर अभिनेता-मोडेल जयराम यादव यदुवंशी तथा कसक घिमिरे अभिनीत ‘परदेश’ नामक वीडियो एल्बम सरोज मंडल केर लेखन आ निर्माताक रूप मे बनाओल गेल छैक। एहि एल्बम मे मिथिलाक आम जनमानस केर परदेश जेबाक बाध्यता, अपन लोक सँ दूर हेबाक वेदना आ दूर रहितो अपन माटि-पानि सँ जुड़ल रहबाक बेगरता पर खूब मर्म सँ भरल शब्द सभक संयोजन कय गीतकार सरोज मंडल अपन प्रसिद्धि केँ कायम रखबा मे सफल भेल छथि। एहि गीत सब केँ अपन सुमधुर आवाज सँ सजौलनि अछि हाल-सालक प्रसिद्ध गायक भागवत मंडल, सन्नू कुमार, अंजू यादव, ज्योति विश्वकर्मा आर संगीत देलनि अछि सुप्रसिद्ध संगीतज्ञ शैलेन्द्र विश्वकर्मा। एहि गीत सभक फिल्मांकन नृत्य निर्देशक डर्पी सरदार उर्फ मुस्कान द्वारा कयल गेल अछि। एहि वीडियो केर निर्माता – शिव साह आ छायांकन सन्देश मोटे द्वारा कयल गेल अछि।
एहि सँ पहिनुको एल्बम मे बतौर अभिनेता जयराम यादव यदुवंशी कार्य कएने छलाह, ओ वर्तमान वीडियो एल्बम केर विषय मे मैथिली जिन्दाबाद सँ बातचीत करैत कहलनि जे मिथिलाक गीतनाद मे व्यवसायिकताक बहुत संभावना रहितो एहि दिशा मे सरोज मंडल, शिव साह समान समर्पित लोक बहुत कम रहबाक कारण उल्लेखनीय उपलब्धि नहि भेट पबैत छैक। मुदा हालहि जाहि तरहक कार्य अनुभव भेटल ई संकेत कय रहल अछि जे मैथिली गीतक वीडियो एल्बम केर स्वर्ण युग बहुत जल्दी आओत। ओ कहलैन जे वर्तमान एल्बम ‘परदेश’ केर विमोचन राजविराज मे प्रेस कान्फ्रेन्स करैत जल्दिये कयल जायत।
2 Responses to सरोज मंडल कृत् दोसर मैथिली एल्बम ‘परदेश’ केर तैयारी पूरा – राजविराज मे जल्दिये होयत लांचिंग
-
Bahut nik xai e website aise hamra sab k bahut faida haitai ai se hamra sab k ku6 sikhela milal xai
-
मैथिली गीत-संगीत आब गाम-टोल आ ग्रामीण समाज सँ बाहर वीडियो एल्बम् – डीजे ट्रैक आ सिडी युग मे प्रवेश पाबि गेल अछि। कतेको रास मैथिली गीतक सिडी बाजार मे आ यूट्युब चैनल आदि पर तहलका मचा रहल अछि। एहि क्रम मे नेपालीय मिथिलाक सप्तरी जिला निवासी सरोज मंडल द्वारा गीत लेखन सँ प्रारम्भ करैत एल्बम प्रकाशनक काज सेहो कयल गेल अछि। सरोज मंडल बहुत कम उमेर सँ मैथिली तथा नेपाली मे गीत-कविता लेखन करैत छलाह, जे बाद मे हुनका एकटा स्थापित गीतकार केर रूप मे लोकप्रियता दियौलकनि। हाल ओ अपन रोजगारक सिलसिला मे मलेशिया प्रवास पर रहितो मातृभाषा मैथिली मे गीत लेखन, एल्बम निर्माण आ प्रकाशनक कार्य अत्यन्त मनोयोग सँ कय रहल छथि। ‘अहाँ केर याद’ नामक अत्यन्त सफल आ प्रसिद्ध एल्बम उपरान्त सरोज मंडल केर लिखल ई दोसर एल्बम ‘परदेश’ जल्दिये विमोचन कयल जेबाक समाचार अछि।


text:
पटना। पर्यटन मंत्रालय क पहल पर चीन क टूर ऑपरेटर क छह सदस्यीय टीम बुद्ध सर्किट क रोड मैप तैयार करबा लेल पटना पहुंचल अछि। टीम क नेतृत्व करि रहल बेंसन चान कहला जे चीन क अधिकतर लोक बुद्ध सर्किट क भ्रमण करबा लेल तैयार छथि। एकरा लेल रोड मैप तैयार कैल जा रहल अछि। चीन वापस गेलाक बाद बुद्ध सर्किट लेल टूर पैकेज तैयार करब। ओ कहला जे बुद्ध सर्किट मे सुविधा क अभाव नजरि आबि रहल अछि। जगह-जगह फ्रेश हेबाक आ विश्राम करबाक सुविधा नहि अछि। टीम मे चाहू यांग, लीन जहांजी, जियांग चाहंगू, चू केवाक यांग, डांग यांग हिलिंग आ चान होतूसन शामिल छथि। टूर ऑपरेटर क कहब अछि जे रोड मैप तैयार भेला स चीन क लोक आसानी स बुद्ध सर्किट क परिभ्रमण क लाभ उठा सकताह। चाइनीज टूर ऑपरेटर कपिलवस्तु आ कुशीनगर सहित कई स्थल क भ्रमण करि चुकलाह अछि। शनिदिन टूर ऑपरेटर राजभवन आ शहीद स्मारक क अवलोकन केलथि। जगह-जगह लागल महापुरुष क प्रतिमा कए कैमरा मे कैद केलथि। टूर ऑपरेटर पटना म्यूजियम सेहो गेलाह।
Comments are closed.


text:
गिरिजेश
मजदूर क महज एक दिनक आक्रोश लुधियाना पर भारी पडि़ गेल। उद्यमी कए करोड़ क चूना लागि गेल। उद्योगपति कराह उठला। मुदा पेट मे भूख क आगि लेने मजदूर आत्मसम्मान आ हक क लड़ाई मे लगल रहल। ओकरा पर पुलिस-प्रशासन आ स्थानीय लोक एकजुट भ हमला केलथि। एतबा धरि जे बेड़ा मे डरा कए नुकायल मजदूर कए सेहो पुलिस बाहर निकालि कए पीटलक आ बर्बर लोकक हाथ मे सौंप देलक। एहि मे किछु गोटेक जान सेहो गेल, मुदा मजदूर क गप कियो नहि सुनलक। अंत मे मजदूर उठल, सड़क पर उतरल आ देखा देलक जे ओ पंजाब मे नहि भारत वर्ष क एकटा प्रांत मे अछि।
एहि एक दिन क नुकासान स सरकार आ प्रशासन कए सीख लेबाक चाही। कहियो एहन घटना क पुर्नावृत्ति नहि हुए। मजदूर क प्रति सरकार संवेदनशील बनए। अगर प्रशासनिक आ सरकारी स्तर पर भ रहल लापरवाही नहि सुधारल गेल त घाटा क आंकड़ा करोड़ मे नहि अरब मे होएत।
पंजाब खास कए लुधियाना मे मजदूर क संग अमानवीय व्यवहार होइत रहल अछि। अधिकतर मजदूर कए कंपनी पहचान पत्र तक नहि देने अछि। इएसआई आ अन्य सुविधा क त गप दूर। कठिन काज क लेल यूपी-बिहार क लोक कए ताकल जाइत अछि, किया कि ओ कमरतोड़ मेहनत करैत छथि। एहि मेहनत क बदला मे वेतन इतबा कम जे पूछू जूनि। की खायब की बचायब। आलम इ अछि जे कतहू-कतहू एक-एकटा कोठली मे 10-12 गोटे मिलि कए रहबा लेल मजबूर छथि। बमुश्किल इ मजदूर पेटकाटि कए हजार-पांच सौ क बचत करि पाबैत छथि। ओकरो स्थानीय लफंगा पुलिसक सहयोग स लूटैत रहल अछि। गरीबीक शाप स ग्रसित बिहार-यूपीक मजदूर झारखंड आ छत्तीसगढ़क लोहा स पंजाब मे साइकिल बनेबा क काज करैत एलाह अछि, इ पूछने बिना जे इ कारखाना ओहि ठाम किया नहि लागल जाहि ठाम स लोहा आ मजदूर अबैत अछि। ओ चुपचाप बेहतर पंजाब क निर्माण मे दिन-राति एक केने रहैत छथि।
आखिर एहन स्थिति कोनो आबि गेल जे मजदूर कए कानून अपन हाथ मे लिए पड़ल। केकर गलती स एहन भेल? जिम्मेवार चाहे राज्य सरकार हुए, प्रशासन या फेर स्थानीय नेता, पर रोजी-रोटी क जुगाड़ मे आएल मजदूर गुनहगार कोना भ सकैत अछि। हुनका कोन जरूरत छल जे राति मे थाना क बाहर प्रदर्शन केलथि, जखनकि हुनका भोर मे फेर कमरतोड़ मेहनत क लेल काज पर जेबाक छल। अगर इ गुनहगार रहितथि, बेइमान रहितथि त आइ हिनकर पेट आ पीठ एक नहि भेल रहितए। शायदे कोनो मजदूर लुधियाना मे कमा कए बिहार मे पैघ मकान बनेने होयत, बल्कि हिनकर शोषण करनिहार धनपशु बनि गेलाह अछि। खैर छोड़ू . . . ।
इ मजदूर जरूर छथि। सड़क क कात मे, झुग्गी-झोपड़ी आ स्टेशन पर सुतबा लेल विवश छथि, मुदा हिनकर श्रम क बिना लुधियाना की शहर क शायदे कोना छोट सन मकान बनि कए ठार भेल होयत। यूपी-बिहार क श्रम क बिना लुधियाना मेट्रो सिटी बनबाक सपना सोचियो नहि सकैत अछि। आइ पंजाब क खेत बिहार-यूपीक मजदूर कए महत्व बुझि गेल अछि। इ हाल रहल त लुधियानाक कारखाना सेहो हिनकर स्वागत लेल नव-नव योजना चलेबा लेल मजबूर भ जाइत। ताहि लेल एखन समय अछि, बदलू अपन इ कुत्सित मानसिकता आ समृद्ध राखू पंजाब।
समृद्ध पंजाब लेल बदलू मानसिकता
गिरिजेश


text:
आपत्ति कोना दूर करबः शक्ति साधना
स्वाध्याय
– प्रवीण नारायण चौधरी
भगवतीक स्मृति मे आइ आशीष मांगि एक दृष्टान्त अपन पाठक सब लेल राखबाक अनुमति भेटल अछि। भगवतीक उत्तरचरित्र जे महासरस्वतीक प्रसन्नता लेल हमरा लोकनि दुर्गा सप्तशतीक पाठ करैत छी – जाहि मे ई उल्लेख कयल गेल अछि जे शुम्भ-निशुम्भ असुर अपन बलक घमंड मे शचीपति इन्द्रक हाथ सँ तिनू लोकक राज्य आर यज्ञभाग छीन लेलक, वैह दुनू सूर्य, चन्द्रमा, कुबेर, यम आर वरुणक अधिकारक उपयोग करय लागल, वायु आर अग्निक कार्य सेहो वैह सब करय लागल, सब देवताक अपमानित, राज्यभ्रष्ट, पराजित तथा अधिकारहीन कय स्वर्ग सँ निकालि देलक – तखन एहि दुनू महान् असुर सँ तिरस्कृत देवता अपराजिता देवीक ई वचन –
तयास्माकं वरो दत्तो यथाऽऽपत्सु स्मृताखिलाः।
भवतां नाशयिष्यामि तत्क्षणात्परमापदः॥५-६॥
अर्थात् – देवता लोकनि आफदक समय मे भगतीक स्मरण कयलनि आ सोचलनि जे, “जगदम्बा हमरा सब केँ वर देने छलीह कि आपत्तिकाल मे स्मरण कयलापर हम तोहर समस्त आपत्तिकेँ तत्काल नाश कय देबौ” – यैह विचारिकय समस्त देवता हिमालय पर गेलाह आर ओतय भगवती विष्णुमायाक स्तुति करय लगलाह –
नमो देव्यै महादेव्यै शिवायै सततं नमः।
नमः प्रकृत्यै भद्रायै नियताः प्रणताः स्म ताम्॥दुर्गासप्तशत्याम् ५-९॥
रौद्रायै नमो नित्यायै गौर्यै धात्र्यै नमो नमः।
ज्योत्सनायै चेन्दुरूपिण्यै सुखायै सततं नमः॥१०॥
कल्याण्यै प्रणतां वृद्ध्यै सिद्ध्यै कुर्मो नमो नमः।
नैर्ऋत्यै भूभृतां लक्ष्म्यै शर्वाण्यै ते नमो नमः॥११॥
दुर्गायै दुर्गपारायै सारायै सर्वकारिण्यै।
ख्यात्यै तथैव कृष्णायै धूम्रायै सततं नमः॥१२॥
अतिसौम्यातिरौद्रायै नतास्तस्यै नमो नमः।
नमो जगत्प्रतिष्ठायै देव्यै कृत्यै नमो नमः॥१३॥
या देवी सर्वभूतेषु विष्णुमायेति शब्दिता।
नमस्तस्यै॥१४॥ नमस्तस्यै॥१५॥ नमस्तस्यै नमो नमः॥१६॥
आइ एहि महत्वपूर्ण स्तुतिक सिर्फ ८ गोट श्लोक मनन करीः देवता विनीत स्वर मे कहय लगलाह –
देवी केँ नमस्कार अछि, महादेवी शिवा केँ सर्वदा नमस्कार अछि। प्रकृति एवं भद्रा केँ प्रणाम अछि। हम सब नियमपूर्वक जगदम्बा केँ नमस्कार करैत छी। रौद्रा केँ नमस्कार अछि। नित्या, गौरी एवं धात्री केँ बेर-बेर नमस्कार अछि। ज्योत्स्नामयी, चन्द्ररूपिणी एवं सुखस्वरूपा देवी केँ सतत प्रणाम अछि। शरणागतक कल्याण करयवाली वृद्धि एवं सिद्धिरूपा देवी केँ हम बेर-बेर नमस्कार करैत छी। नैर्ऋती (राक्षसक लक्ष्मी), राजा आदिक लक्ष्मी तथा शर्वाणी (शिवपत्नी) स्वरूपा अपने जगदम्बा केँ बेर-बेर नमस्कार करैत छी। दुर्गा, दुर्गपारा (दुर्गम संकट सँ पार उतारयवाली), सारा (सभक सारभूता), सर्वकारिणी, ख्याति, कृष्णा आर धूम्रादेवी केँ सर्वदा नमस्कार अछि। अत्यन्त सौम्य तथा अत्यन्त रौद्ररूपा देवी केँ हम नमस्कार करैत छी। जे देवी सब प्राणी मे विष्णुमायाक नाम सँ कहल जाएत छथि, हुनका नमस्कार, हुनका नमस्कार, हुनका बेर-बेर नमस्कार अछि॥९-१६॥
जगज्जननी जगदम्बा की जय!!
हरिः हरः!!
ॐ श्री दुर्गायै नमः!!
काल्हि सँ आरम्भ माँ दुर्गाक अनुपम लीला-चरित्रक एक सुन्दर आख्यान जे देवतादि केँ वरदान देने छलीह, जखन कोनो विपत्तिक समय मे हमरा बजायब, हम तुरन्त ताहि विपत्तिक निदान निकालि देब आर तदनुरूप इन्द्र व अन्य देवता केँ शुम्भ-निशुम्भ नामक दुइ बलवान दानव द्वारा उच्छन्नड़ देलापर देवता कोना भगवतीक प्रार्थना कय रहला अछि ताहि मे काल्हि ८ श्लोक पढने रही, आइ आगू देखीः
या देवी सर्वभूतेषु चेतनेत्यभिधीयते।
नमस्तस्यै॥१७॥ नमस्तस्यै॥१८॥ नमस्तस्यै नमो नमः॥१९॥
या देवी सर्वभूतेषु बुद्धिरूपेण संस्थिता।
नमस्तस्यै॥२०॥ नमस्तस्यै॥२१॥ नमस्तस्यै नमो नमः॥२२॥
या देवी सर्वभूतेषु निद्रारूपेण संस्थिता।
नमस्तस्यै॥२३॥ नमस्तस्यै॥२४॥ नमस्तस्यै नमो नमः॥२५॥
या देवी सर्वभूतेषु क्षुधारूपेण संस्थिता।
नमस्तस्यै॥२६॥ नमस्तस्यै॥२७॥ नमस्तस्यै नमो नमः॥२८॥
या देवी सर्वभूतेषुच्छायारूपेण संस्थिता।
नमस्तस्यै॥२९॥ नमस्तस्यै॥३०॥ नमस्तस्यै नमो नमः॥३१॥
या देवी सर्वभूतेषु शक्तिरूपेण संस्थिता।
नमस्तस्यै॥३२॥ नमस्तस्यै॥३३॥ नमस्तस्यै नमो नमः॥३४॥
या देवी सर्वभूतेषु तृष्णारूपेण संस्थिता।
नमस्तस्यै॥३५॥ नमस्तस्यै॥३६॥ नमस्तस्यै नमो नमः॥३७॥
या देवी सर्वभूतेषु क्षान्तिरूपेण संस्थिता।
नमस्तस्यै॥३८॥ नमस्तस्यै॥३९॥ नमस्तस्यै नमो नमः॥४०॥
जे देवी समस्त प्राणी मे चेतना कहाएत छथि, हुनका नमस्कार, हुनका नमस्कार, हुनका बेर-बेर नमस्कार अछि। जे देवी सब प्राणी मे बुद्धिरूप सँ स्थित छथि, हुनका नमस्कार, हुनका नमस्कार, हुनका बेर-बेर नमस्कार अछि। जे देवी सब प्राणी मे निद्रारूप सँ स्थित छथि, हुनका नमस्कार, हुनका नमस्कार, हुनका बेर-बेर नमस्कार अछि। जे देवी सब प्राणी मे क्षुधारूप सँ स्थित छथि, हुनका नमस्कार, हुनका नमस्कार, हुनका बेर-बेर नमस्कार अछि। जे देवी सब प्राणी मे छायारूप सँ स्थित छथि, हुनका नमस्कार, हुनका नमस्कार, हुनका बेर-बेर नमस्कार अछि। जे देवी सब प्राणी मे तृष्णारूप सँ स्थित छथि, हुनका नमस्कार, हुनका नमस्कार, हुनका बेर-बेर नमस्कार अछि। जे देवी सब प्राणी मे क्षान्ति (क्षमा) रूप सँ स्थित छथि, हुनका नमस्कार, हुनका नमस्कार, हुनका बेर-बेर नमस्कार अछि।
भक्तजन! ई प्रार्थना एखन निरन्तरता मे अछि। काल्हि दुर्गा सप्तशतीक पाँचम अध्याय जेकरा उत्तरचरित्रक विनियोग सेहो कहल जाएछ ताहि मे ९म श्लोक सँ १६ श्लोक धरि देवता द्वारा विपत्ति मे देवी केँ आराधना आरम्भ करबाक आख्यान शुरू भेल छल। आइ एकरे निरन्तरता दैत श्लोक संख्या ४० धरि पहुँचि पेलहुँ। ध्यान देबैक! भगवान् केर सृष्टि मे मनुष्य (हम-अहाँ) सहित अनेक तरहक दृश्य-अदृश्य अस्तित्व – लोक – समुदाय – समाज – संसार सब छैक। देवता केँ बहुत ऊपर मानल जाएत छन्हि। आर हम मनुष्य सीधे देवताक स्वामित्व मे हुनकहि देल भोग सँ जीवन निर्वाह करैत छी। जँ हमरा सभक स्वामी देवता स्वयं भगवतीक आराधना एना विपत्ति-आपत्ति केँ दूर करबाक लेल कयलनि त हम सब सेहो केना अपन जीवन निर्वाह करब, ई स्वयं विवेक पर निर्भर करैत अछि। अस्तु! बाकी ऐगला दिन!
ॐ तत्सत्!
हरिः हरः!!
तृतीय खंड


text:
विरह
मोन कोना के लागय री,
बलम हमर छथि दूर हम स’,
मोन कोना के लागय री।
सपना में देखलहुँ जे मूरत हुनकर,
मोने मोन मुसकाय री,
एक बेर देखतौं जे सूरत हुनकर,
दिल हमर हर्षायत री।
सजन हमर छथि दूर हम सं...
सभक सजन छथि संगे हुनकर,
हमर किया तरसाय री,
कतेक बरस गेल बीत हमर,
ई बरस कोना बिताय री।
सजन हमर छथि दूर हम सं...
अबकि जे औता ऊ पास में,
नहि देबैन हम जाय री,
सोना के देबैन्ह बान्हि सोना सँ,
देखबैन्ह कोना छुड़ाय री।
सजन हमर छथि दूर हम सं...
4 comments:
- शैलेन्द्र मोहन झा said...
-
Excellent!
- 25 December, 2007 01:51
- निशान्त कुमार said...
-
This is the first poem ever written by Minu. Critically it lacks the aesthetics of poem and more or less resemble a song, but in spite of that her first effort is really admirable. No offense Di. ;-)
Both thumbs up!!
- 26 December, 2007 03:28
- पद्मनाभ मिश्र said...
-
मीनू जी;
स्वागत अछि अपनेक. आ बधाई हो पहिल प्रयासक लेल. अपने सँ एहि काज के आगू बढेबाक लेल अपेक्षा रहत.
हम धन्यवाद दैत छिअन्हि शैलेन्द्र मोहन झा आ प्रणव झा जी केँ. आशा अछि जे अपने लोकनिक लेखन कलाक प्रतिभा भीतर सँ निकलि बाहर आयत आ कतेक रास बात केँ अपनेक विचार सँ सम्मानित करत.
- 26 December, 2007 12:38
- कुन्दन कुमार मल्लिक, जय मिथिला, जय मैथिली! said...
-
मीनूजी,
नमस्कार,
हम श्री पद्मनाभ मिश्र जी के बात स सहमत छी आओर एहि पहिल प्रयासक लेल नि:सन्देह अपनेक धन्यवादक पात्र छी. अपनेक रचना मे जाहि बातक कमी झलकति अछि ओ अछि अध्ययनक कमी. किछु लिखय स पहिने अध्ययन करु. उम्मीद अछि जे अपनेक एहि बात पर ध्यान देबैक. हमरा एहि बात के अनुमान अछि जे लेखन कोनो समान्य चीज नहि छैक. आओर हमर ई भावना नहि अछि जे हम अहान के हतोत्साहित करी. मुदा आलोचना एकटा स्वतंत्र विधा छैक आओर ओकर अपन एकटा अलग महत्त्व छैक. आओर एहि मे हमर किछु विशेष रुचि अछि. बिना आलोचना वा समालोचना के कोनो रचना अपन पुर्ण अस्तित्व के नहि पाबि सकैत अछि.
अपनेक मे हमरा किछु विशेष सम्भावना देखाय परि रहल अछि. कारण ई जे एक तs अपनेक मैथिली मे लिखय के प्रयास कयलहू आ दोसर ई जे अहाँक कविता मे अपन माटि-पानीक सुगन्ध अछि. हमर शुभकामना स्वीकार करू.
अहाँक जवाबक प्रतिक्षा रहत.
धन्यवाद-
कुन्दन कुमार मल्लिक
ग्रुप सनोफी-एभेंटिस,
बंगलोर (भारत)
- 01 January, 2008 13:51
कथा....भैरवी
कथा....भैरवी विवाहक पाँचम बरखक बाद अनायास भैरवीसँ चन्द्रेश्वर बाबाक मन्दिरमे भेट भेल छल। नरक निवारण चर्तुदशीक व्रत केने रही। मायक जिदपर...